
Surah Sujud 
(Makkiyah) 

BAN, oo” 5» IEEE NGSIHG 
Dengan nama Allah 


Yang Maha Penyayang dan Maha Pengasih 


(Kumpulan ayat-ayat 1 - 30) 

“Alif. Laam. Miim(1). Penurunan kitab suci Al-Gur'an tidak 
syak lagi dari Tuhan semesta alam(2). Apakah mereka 
(orang-orang kafir) berkata: Dialah (Muhammad) yang 
mereka-rekakannya? Malah sebenarnya Al-Our'an itu adalah 
kitab yang benar dari Tuhanmu supaya engkau memberi 
peringatan kepada kaum yang tidak pernah didatangi Rasul 
yang memberi peringatan (kepada mereka) sebelummu agar 
mereka mendapat hidayat(3). Allah yang setelah 
menciptakan langit dan bumi dan kejadian-kejadian di 
antara keduanya dalam masa enam hari kemudian Dia 
bersemayam di atas 'Arasy. Tiada pelindung dan penolong 
bagi kamu selain dari Allah. Tidakkah kamu mengambil 
peringatan?(4). Dia mentadbirkan urusan kerajaan-Nya dari 
langit ke bumi kemudian urusan itu akan diangkat naik 
kepada-Nya dalam masa satu hari yang kadarnya sama 
dengan seribu tahun menurut masa perhitungan kamu(5). 
Itulah Pentadbiran Allah yang mengetahui segala yang ghaib 
dan segala yang nyata, Yang Maha Perkasa dan Maha 
Pengasih(6). Tuhan yang menciptakan segala sesuatu 
dengan rupa bentuk yang cantik, dan memulakan kejadian 
manusia dari tanah(2). Kemudian Dia jadikan keturunan 
manusia itu dari pati air mani yang hina(8). Kemudian Dia 
menyempurnakan kejadiannya dan meniupkan padanya, roh 
ciptaan-Nya. Dan Dia ciptakan untuk kamu pendengaran, 
penglihatan dan hati, (tetap) sedikit sekali kamu 
bersyukur(9). Dan mereka (orang-orang kafir) berkata: 
Apakah sesudah kita hilang lenyap di dalam bumi kita akan 
diciptakan semula? Malah sebenarnya mereka mengingkari 
pertemuan dengan Tuhan mereka. 10) 

“Katakanlah: Kamu sekalian dimatikan oleh Malakul-Maut 
yang ditugas (mengambil nyawa kamu) kemudian kamu 
akan dikembalikan kepada Tuhan kamu(1 1). Dan jika engkau 
melihat orang-orang yang berdosa itu menundukkan kepala 
mereka di sisi Tuhan mereka (sambil berkata): Wahai Tuhan 
kami! Kami telah melihat dan kami telah mendengar. Oleh 
itu kembalikan kami (ke dunia) supaya kami mengerjakan 
amalan yang soleh. Sesungguhnya kami (kini) amat 
yakin(12). Dan andainya Kami kehendaki nescaya Kami 
kurniakan hidayat kepada setiap orang tetapi keputusan-Ku 
telah ditetapkan bahawa sesungguhnya Aku akan penuhkan 
Neraka dengan sekalian jin dan manusia (yang kafir(13). 
Oleh itu rasakanlah ('azab seksa) dengan sebab kamu telah 
melupakan pertemuan dengan hari kamu ini. Sesungguhnya 
Kami telah lupakan kamu dan rasakanlah 'azab yang kekal 
dengan sebab perbuatan-perbuatan yang dilakukan 
kamu(14). Sesungguhnya orang-orang yang beriman kepada 
ayat-ayat Kami hanyalah orang-orang yang apabila 
diperingatkan dengan ayat-ayat itu mereka terus 
merebahkan diri sujud dan mereka bertasbih memuji Tuhan 
mereka. Dan mereka tidak bersikap angkuh(15). Lambung- 
lambung mereka berpisah dari tempat-tempat tidur (berjaga 
di malam hari) untuk berdo'a kepada Tuhan mereka kerana 
merasa takut dan menaruh harapan (mendapat rahmat-Nya) 
dan mereka mendermakan sebahagian dari rezeki yang Kami 

kurniakan kepada mereka(16). Tiada seorang pun yang 
mengetahui balasan yang menyenangkan mata yang 
disediakan untuk mereka sebagai ganjaran terhadap amalan- 
amalan yang dilakukan mereka(17). Apakah orang yang 
beriman itu sama dengan orang yang fasig? Mereka sekali- 
kali tidak sama(18). Adapun orang-orang yang beriman dan 
mengerjakan amalan yang soleh mereka akan memperolehi 
Syurga-syurga kediaman sebagai penghormatan kerana 
amalan-amalan yang dilakukan mereka(19). Dan adapun 
orang-orang yang fasig, maka tempat kediaman mereka 
jalah api Neraka. Setiap kali mereka mahu keluar darinya, 
mereka dikembalikan semula ke dalamnya dan dikatakan 
kepada mereka: Rasakanlah 'azab api Neraka yang telah 
didustakan kamu itu.“(20) 

“Dan sesungguhnya Kami rasakan mereka “azab dunia 
sebelum 'azab Akhirat yang amat besar supaya mereka 
kembali (ke jalan hidayav(21). Dan tiada yang lebih zalim 
dari orang yang diberi peringatan dengan ayat-ayat 
Tuhannya, kemudian dia berpaling darinya. Sesungguhnya 
Kami tetap memberi balasan kepada orang-orang yang 
berdosa(22). Dan sesungguhnya Kami telah mengurniakan 
kitab Taurat kepada Musa. Oleh itu janganlah engkau 
berada di dalam sebarang keraguan bertemu dengannya 
(Musa), dan Kami jadikannya (Taurat) petunjuk kepada Bani 
Israel(23). Dan Kami jadikan dari kalangan mereka 
pemimpin-pemimpin yang memberi hidayat dengan perintah 
Kami apabila mereka bersabar dan yakin kepada ayat-ayat 
Kami(24). Sesungguhnya Tuhanmu akan mengadili di antara 
mereka di dalam perkara-perkara yang dipertikaikan 
mereka(25). Tidakkah menjadi contoh yang memberi hidayat 
kepada mereka, iaitu berapa banyak umat yang Kami telah 
binasakan sebelum mereka, sedangkan mereka pernah 
berjalan di tempat-tempat kediaman mereka? Sesungguhnya 
peristiwa itu merupakan bukti-bukti kekuasaan Allah. 
Tidakkah mereka mendengar?(26). Tidakkah mereka lihat 
bagaimana Kami membawa air hujan ke bumi yang gersang 
lalu Kami keluarkan dengannya tanaman-tanaman yang 
dapat dimakan ternakan-ternakan mereka dan diri mereka 
sendiri. Mengapakah mereka tidak melihat?(27). Dan mereka 
berkata: Bilakah datangnya hari pembukaan pengadilan ini 
Jika kamu orang-orang yang benar(28). Katakanlah: Pada 
hari pembukaan pengadilan itu tidak lagi berguna kepada 
orang-orang yang kafir keimanan mereka dan tidak pula 
mereka diberi tempoh(29). Oleh itu berpalinglah dari mereka 
dan tunggulah sesungguhnya mereka juga menunggu. (30) 


(Latar belakang dan pokok pembicaraan) 


Surah Makkiyah ini merupakan satu lagi contoh dari 
contoh-contoh cara Al-Our'an berbicara dengan hati 
manusia mengenai persoalan 'agidah yang agung 
untuk menyedarkan fitrah mereka dan menanamkan 
di dalam hati mereka 'agidah kepatuhan kepada Allah 
Yang Maha Esa yang menjadi tumpuan seluruh 
makhluk, iaitu Allah yang menciptakan alam buana 
dan manusia, Allah yang mentadbirkan langit dan 
bumi dan ruang di antara keduanya serta segala 
makhluk yang ada pada keduanya, iaitu makhluk- 
makhluk yang tiada siapa pun mengetahuinya 
melainkan Allah, juga untuk mengajak mereka supaya 
membenarkan kerasulan Muhammad s.a.w. yang 
diwahyukan Al-Gur'an ini kepadanya agar beliau 
memberi hidayat kepada manusia ke jalan Allah dan 
seterusnya supaya mereka percaya kepada hari 
kebangkitan selepas mati, kepada hari Oiamat, Hisab 
dan Balasan. 


Itulah persoalan yang dibicarakan oleh surah ini, 
iaitu persoalan yang dibicarakan oleh semua Surah- 
surah Makkiyah yang lain. Setiap surah membicarakan 
dengan  uslub yang tersendiri,  penerangan- 
penerangan yang tersendiri, tetapi semuanya bertemu 
pada titik yang sama, iaitu berbicara dengan hati 
manusia dengan Kalamullah Yang Maha Mengetahui 
lagi Maha Pakar (mil pall ), jaitu Allah yang 
mengetahui segala rahsia dan lubuk-lubuk sulit hati 

manusia, mengetahui segala liku-liku dan lorong- 
lorongnya, Allah Yang Maha Mengetahui segala 
tabi'at hati dan strukturnya, Allah Yang Maha . 
Mengetahui segala perasaan, segala reaksi dan 
sambutan-sambutannya di dalam segala keadaan dan 
situasi. 


Surah as-Sajadah ini membicarakan persoalan itu 
dengan uslub dan gaya yang berlainan dari uslub dan 
gaya Surah Lugman yang telah lepas. Ia 
mengemukakan persoalan itu di dalam ayat-ayatnya 
yang pertama, kemudian ayat-ayat bakinya terus 
mengemukakan — penerangan-penerangan — yang 
menyedarkan hati, menerangkan roh, merangsangkan 
menungan dan fikiran di samping mengemukakan 
dalil-dalil dan hujah-hujah yang menyokong persoalan 
itu, laitu dalil-dalil yang dibentangkan di permukaan 
alam buana dan pemandangan-pemandangannya 
juga dibentangkan di dalam kejadian manusia dan 
peringkat-peringkat perkembangannya, di dalam 
pemandangan-pemandangan, Oiamat yang hidup 
dan penuh harakat, di dalam peristiwa-peristiwa 
kebinasaan umat-umat yang dahulu kala dan kesan- 
kesan peninggalan mereka yang memberi contoh 
teladan kepada mereka yang ingin mendengar dan 
memikirkan logiknya. 


Surah ini juga melukiskan gambaran-gambaran jiwa 
manusia yang beriman, khusyu' mengharap dengan 
penuh minat kepada Allah dan gambaran-gambaran 
jiwa manusia yang kafir dan degil terhadap-Nya di 
samping menayangkan gambaran-gambaran balasan 
yang diterima oleh dua golongan itu seolah-olah 
gambaran-gambaran itu tersergam di hadapan mata 
yang dapat dilihat oleh setiap pembaca Al-Our'an. 


Dalam semua penayangan dan pemandangan itu, 
surah ini berbicara dengan hati manusia dengan 
pembicaraan yang sekali menyedar, menggerak dan 
memimpin mereka ke arah meneliti dan berfikir, dan 
sekali pula membawa mereka ke arah takut kepada 
Allah, mengharap dengan penuh minat kepada-Nya. 
Kadang-kadang ia mengemukakan peringatan dan 
ancaman, kadang-kadang dengan merangsangkan 
minat dan memberi keyakinan kepada mereka, 
kadang-kadang dengan mengemukakan dalil-dalil 
yang mengingatkan mereka dan pada akhirnya ia 
meninggalkan mereka dihadapan penerangan- 
penerangan dan dalil-dalil itu untuk memberi peluang 
kepada mereka memilih sendiri jalan yang disukainya 
dan menunggu nasib kesudahan mereka dengan 
penuh ilmu pengetahuan dan dengan berpandukan 
hidayat dan nur petunjuk. 


Surah ini meneruskan penayangan persoalan itu di 
dalam empat atau lima bahagian yang bersambung- 
sambung. la mulakan dengan huruf-huruf potongan 
“Alif. Laam. Miim” untuk mengingatkan manusia 
bahawa Al-Our'an adalah diturun dengan jenis huruf- 
huruf itu. la menolak sebarang keraguan turunnya Al- 
Our'an ini dari wahyu Allah iaitu dari Allah “Tuhan 
semesta alam”. la mengemukakan pertanyaan 

mengecam tuduhan mereka yang mengatakan 
bahawa Muhammad telah mereka-rekakan Al-Our'an 
itu dan menegaskan bahawa Al-Our'an itu adalah 
wahyu yang sebenar dari Tuhannya untuk memberi 
peringatan kepada kaumnya “Agar mereka 
mendapat hidayat.” 


Inilah persoalan pertama dari persoalan-persoalan 
'agidah iaitu persoalan wahyu dan kebenaran 
Rasulullah s.a.w. menyampaikan wahyu dari Allah 
Tuhan semesta alam. 


Kemudian Al-Our'an membentangkan persoalan 
ketuhanan dan sifat-sifatnya dalam lembaran alam 
buana iaitu dalam penciptaan langit, bumi dan 
kejadian-kejadian di antara keduanya, dalam 
penguasaan terhadap alam buana, dalam pentadbiran 
segala urusan di langit dan di bumi dan dalam 
pengangkatan segala urusan itu kepada Allah pada 
hari Akhirat, kemudian ia bentangkan persoalan itu 
dalam kejadian manusia dan peringkat-peringkat 
perkembagannya, juga — dalam — ni'mat-ni'mat 
pendengaran, penglihatan dan daya-daya berfikir 
yang dikurniakan Allah kepada manusia, sedangkan 
amat sedikit bilangan manusia yang bersyukur. 


Inilah persoalan 'agidah yang kedua iaitu persoalan 
Uluhiyah dan sifat-sifat-Nya, sifat mencipta, sifat 
mentadbir, sifat menjadikan segala sesuatu dengan 
sebaik-baik dan seelok-eloknya, sifat Allah yang 
mengurniakan ni'mat, sifat mengetahui, dan sifat 
memberi rahmat. Semuanya disebut di dalam ayat- 
ayat mengenai penciptaan. 


Kemudian ia membentangkan persoalan 
kebangkitan selepas mati dan keraguan mereka 
terhadap kemungkinan kebangkitan itu selepas tubuh 
Se mereka susi dan reput di dalam tanah: 

“Dan mereka (orang-orang kafir) berkata: Apakah sesudah 
kita hilang lenyap di dalam bumi kita akan diciptakan 


semula? Malah sebenarnya mereka mengingkari pertemuan 
dengan Tuhan mereka. "(10) 


Kemudian ia menolak keraguan mereka dengan 
kenyataan yang tegas dan yakin. 


Inilah persoalan yang ketiga iaitu persoalan 
kebangkitan selepas mati dan kesudahan hidup 


manusia. Kerana itu ia menayangkan satu 
pemandangan dari  pemandangan-pemandangan 
OGiamat: 


“Dan jika engkau melihat orang-orang yang berdosa itu 
menundukkan kepala mereka di sisi Tuhan mereka.“(12) 

Mereka  mengisytiharkan — keyakinan — mereka 
terhadap hari Akhirat dan terhadap kebenaran yang 
dibawa oleh da'wah. Mereka membuat pengakuan 
yang jika pengakuan ini dibuat di dunia tentulah 
pintu-pintu Syurga akan terbuka kepada mereka, 
tetapi oleh kerana pengakuan itu dibuat pada masa 
ini, maka ia tidak berguna kepada mereka suatu apa 
pun. Semoga pemandangan ini dapat menyedarkan 
mereka sebelum terluput waktunya agar pengakuan 
ini dibuat sekarang ini juga, iaitu dalam masa-masa 
yang dituntut bukannya di buat semasa menghadapi 
hari hisab yang amat genting itu. 


Di samping pemandangan yang penuh derita dan 
sengsara ini, Al-Gur'an menayangkan pemandangan 
orang-orang yang beriman di dunia ini ketika mereka 
diperingatkandengan ayat-ayat Hanan mereka: 


Kp aaltaned SSI 

DIES YA 

Pee AANG AAA Ia 
D Dia REI En SEE 


“Sesungguhnya orang-orang yang peann kepada aa 
Kami hanyalah orang-orang yang apabila diperingatkan 
dengan ayat-ayat itu mereka terus merebahkan diri sujud 
dan mereka bertasbih memuji Tuhan mereka. Dan mereka 
tidak bersikap angkuh(15). Lambung-lambung mereka 
berpisah dari tempat-tempat tidur (berjaga di malam hari) 
untuk berdo'a kepada Tuhan mereka kerana merasa takut 
dan menaruh harapan (mendapat rahmat-Nya) dan mereka 
mendermakan sebahagian dari rezeki yang Kami kurniakan 
kepada mereka.“(16) 





Ini adalah satu gambaran halus yang amat menarik 
hati dan di sampingnya dibentangkan pula balasan- 
balasan yang disediakan Allah kepada orang-orang 
yang khusyu' dan takut kepada-Nya, iaitu balasan 
ni'mat yang mengatasi kefahaman manusia yang 


Tana: 
Ke Be DaNE - 

“Tiada seorang pun yang mengetahui balasan yang 
menyenangkan mata yang disedjakan untuk mereka sebagai 
ganjaran terhadap  amalan-amalan yang dilakukan 
mereka. (17) 


Kemudian diiringi pula dengan satu pemandangan 
sepintas lalu yang menggambarkan kesudahan orang- 
orang yang beriman dan kesudahan orang-orang 
yang kafir, yang masing-masing ditempatkan di dalam 
Syurga dan di dalam Neraka Jahim, dan diikuti pula 
dengan satu ancaman bahawa mereka akan 
diseksakan di dunia ini lagi sebelum mereka menemui 
kesudahan hidup mereka yang amat dahsyat di 
Akhirat. 

Kemudian Al-Our'an menyebut kisah Musa a.s. dan 
persamaan risalahnya dengan risalah Muhammad 
s.a.w., juga menceritakan golongan kaumnya yang 
menerima hidayat dan sabar memikul tugas da'wah di 
samping balasan yang diterima mereka kerana 
kesabaran itu, iaitu balasan yang mengangkatkan 
mereka menjadi pemimpin-pemimpin kaum mereka. 
Sebutan kisah ini mengandungi saranan supaya 
bersabar di dalam menghadapi tipu daya dan 
pendustaan yang dihadapi penda'wah-penda'wah 
Islam. 


Sebutan kisah ini diiringi pula dengan satu 
penjelajahan meninjau peristiwa-peristiwa kebinasan 
yang telah menimpa umat-umat yang dahulu kala, 
sedangkan mereka sering melalui tempat-tempat 
yang dibinasakan itu dengan hati yang lalai, kemudian 
beralih pula kepada satu penjelajahan melihat bumi 
yang kering tandus kemudian hidup subur setelah 
diturunkan air hujan menyiraminya. Di sini 
pemandangan kemusnahan dan kehancuran bertemu 
dengan pemandangan hidup yang subur di dalam 
beberapa barisan perkataan sahaja. 


Kemudian surah ini diakhiri dengan mengisahkan 
pertanyaan mereka: 


Do IL ima ole KET ng 


“Dan mereka berkata: Bilakah datangnya hari pembukaan 
pengadilan ini jika kamu orang-orang yang benar. (28) 


Mereka bertanya satu sama lain dengan penuh 
keraguan tentang hari pembukaan pengadilan Ilahi, di 
mana janji 'azab Allah akan dikotakan, kemudian 
pertanyaan itu dijawab dengan menakutkan mereka 
terhadap hari ini dan memerintah Rasulullah s.a.w. 
supaya jangan mempedulikan mereka dan serahkan 
sahaja mereka kepada nasib kesudahan yang telah 
ditentukan untuk mereka. 


Sekarang marilah kita bentangkan surah ini dengan 
terperindi. 


FKEEXEXK 


(Pentafsiran ayat-ayat 1 - 3) 
oz 
Anda Nrueru) AL ISC 

“Alif. Laam. Miim(1). Penurunan kitab suci Al-Gur'an tidak 
syak lagi dari Tuhan semesta alam(2). Apakah mereka 
(orang-orang kafir) berkata: Dialah (Muhammad) yang 

mereka-rekakannya? Malah sebenarnya Al-Our'an itu adalah 
kitab yang benar dari Tuhanmu supaya engkau memberi 
peringatan kepada kaum yang tidak pernah didatangi rasul 
yang memberi peringatan (kepada mereka) sebelummu agar 
mereka mendapat hidayat. (3) 


Di Antara Gubahan Al-Gur'an Dan 
Gubahan Kalam Manusia 


“Alif. Laam. Miim”. Huruf-huruf ini ialah huruf- 
huruf yang diketahui oleh orang-orang Arab yang 
ditujukan kitab suci Al-Gur'an ini kepada mereka. 
Mereka juga tahu bahawa mereka dapat menyusun 
dari huruf-huruf ini menjadi kalam-kalam atau 
percakapan-percakapan yang tertentu. Seterusnya 
mereka juga mengetahui adanya perbezaan yang 
amat besar di antara kalam yang digubahkan mereka 
dari huruf-huruf ini dengan gubahan Kalamullah di 
dalam Al-Our'an. Perbezaan ini dapat difahami oleh 
setiap pakar percakapan dan oleh setiap pengarang 
yang kerjanya ialah mengungkapkan konsep-konsep 
dan Tfikiran-fikiran dengan perantaraan kata-kata. 
Orang-orang ini juga menginsafi bahawa di dalam 
ayat-ayat Al-Our'an itu terdapat satu kekuatan yang 
tersembunyi atau satu unsur yang dapat 
mempengaruhi hati manusia yang tidak ada pada 
seluruh kalam yang lain yang tersusun dengan huruf- 
huruf bahasa, iaitu kalam-kalam yang diucapkan oleh 
manusia di seluruh zaman. Ini adalah satu fenomena 
yang dapat dilihat dengan amat jelas dan tidak dapat 
dipertikaikan lagi, kerana para pendengar akan terus 
dapat menangkap dan membezakannya dengan 
kalam yang lain dan terpengaruh kepadanya di antara 
Kalam-kalam yang lain walaupun dari mula lagi dia 
tidak mengetahui bahawa apa yang didengarnya itu 
ialah kalam dari Al-Our'an.  Berbagai-bagai 
pengalaman telah mengesah dan membenarkan 
tenomena ini di dalam berbagai-bagai kalangan 
manusia. 


Perbezaan di antara gubahan kalam Al-Our'an 
dengan kalam yang digubahkan manusia dari huruf- 
huruf ini samalah dengan perbezaan di antara ciptaan 
Allah dengan ciptaan manusia dalam segala perkara 
yang lain. Ciptaan Allah itu amat jelas perbezaannya, 
kerana keistimewaan ciptaan Allah tidak dapat dicapai 
oleh ciptaan manusia walaupun pada sekecil-kecil 
benda. Mithalnya pengagihan warna-warni dalam 
sekuntum bunga sahaja merupakan satu perkara yang 
melemahkan pelukis-pelukis yang paling mahir di 
dalam semua zaman. Begitulah juga gubahan 
Kalamullah di dalam Al-Our'an dibandingkan dengan 
gubahan kalam manusia yang digubahkan mereka 


dari huruf-huruf ini. 
ara) 

“Alif. Laam. Miim(I). Penurunan kitab suci A-Our'an tidak 
syak lagi dari Tuhan semesta alam.“R) 

Ini adalah satu persoalan yang amat diyakini dan 
tidak mempunyai sebarang keraguan, iaitu persoalan 
bahawa Al-Our'an ini adalah diturunkan dari Tuhan 
semesta alam. Ayat ini dengan segera menafikan 
keraguan itu di tengah- tengah ayat iaitu di antara 
mubtada' dan khabar (atau subjek dan predikat), 
kerana penafian keraguan itu merupakan pokok 
pangkal persoalan dan titik maksud di dalam ayat ini. 
Kata pendahuluan yang menyebut huruf-huruf 
potongan itu meletakkan orang-orang yang meragui 
kebenaran Al-Our'an itu di hadapan kenyataan yang 
tidak dapat dipertikaikan mereka, iaitu kitab suci Al- 
Our'an ini adalah digubah dari huruf yang diketahui 
mereka dan uslubnya ialah uslub yang melemahkan 
semua manusia. Mereka tidak dapat mengingkari 
daya mu'jizat Al-Our'an ini di hadapan pengalaman di 
alam kenyataan dan di hadapan neraca-neraca kalam 
yang diakui semua manusia. 


Setiap ayat dan setiap surah di dalam Al-Our'an 
hidup berdenyut dengan unsur yang tersembunyi 
yang amat menarik dan berdaya mu'jizat yang 
melemahkan manusia. la memperlihatkan kekuatan 
yang tersembunyi di dalam Kalamullah itu. Hati 
manusia gementar, menggigil, terhuyung hayang dan 
tidak dapat berdiri tegak di hadapan Al-Our'an 
apabila hatinya terbuka dan mendengar Al-Our'an 
(dengan penuh minat) dan apabila kefahamannya 
(terhadap pengertian Al-Our'an itu) dan daya 
kepekaan menerima dan menyambut Al-Our'an itu 
meningkat tinggi. Gejala ini semakin jelas lagi apabila 
ilmu pengetahuan manusia semakin tinggi mengenai 
rahsia alam buana dengan segala isi dan 
penghuninya. Gejala ini bukannya semata-mata 
cetusan perasaan tertarik yang kabur sifatnya, malah 
ia merupakan cetusan perasaan yang benar-benar 
wujud apabila Al-Gur'an berbicara secara langsung 
dengan fitrah manusia. la merupakan cetusan 
perasaan yang benar-benar wujud apabila Al-Our'an 
berbicara dengan hati manusia yang berpengalaman, 
dengan akal mereka yang terpelajar dan dengan 
minda mereka yang penuh dengan ilmu pengetahuan 
dan  maklumat-maklumat. Pengertian-pengertian, 
maksud-maksud, dan kesan-kesan dari ayat-ayat Al- 
Our'an itu semakin bertambah luas apabila darjat ilmu 
pengetahuan dan pendidikan manusia itu semakin 
bertambah tinggi selama fitrah manusia tetap lurus, 
tidak menyeleweng dan tidak dibutakan hawa 
nafsunya ini meyakinkan bahawa Al-Our'an ini adalah 
ciptaan Allah bukannya ciptaan manusia dan bahawa 
Al-Our'an adalah tidak syak lagi diturunkan dari 
Tuhan semesta alam. 


“Apakah mereka (orang-orang kafir) berkata: Dialah 


(Muhammad) yang mereka-rekakannya?“3) 
Ciri-ciri Kebenaran Al-Gur'an 


Mereka berkata begitu dengan tujuan mengelirukan 
orang ramai. Al-Gur'an menggubahkan kenyataan ini 
dalam bentuk kata-kata mengecam bahawa 

perkataan yang sedemikian tidak sepatutunya 
diucapkan. “Apakah mereka berkata: Dialah yang 
merekakannya?" Kata-kata ini tidak sepatutnya 
dikatakan begitu. Kerana sejarah Muhammad s.a.w. 
yang hidup di dalam kalangan mereka adalah dengan 
sendirinya menolak kata-kata yang zalim itu. Begitu 
juga tabi'at Al-Our'an itu sendiri menolak tuduhan itu 
dan tidak memberi sebarang ruang untuk meragui 
kebenarannya: 

LD 2-13 T- 

IA 

“Malah sebenarnya Al-Gur'an itu adalah kitab yang benar 
dari Tuhanmu. “(3) 


la adalah kitab yang benar kerana di dalam 
tabi'atnya' terdapat kebenaran yang selaras dengan 
kebenaran azali yang tersemat di dalam fitrah 
manusia dan selaras dengan kebenaran yang wujud 
pada seluruh kejadian alam buana yang danat 
diperhatikan di dalam perjalanannya yang seimbang 
dan di dalam undang-undang dan peraturannya yang 
tetap, yang meliputi segala bahagiannya, di mana 
tidak ada bahagian-bahagian yang bercanggah satu 
sama lain dan terhurai bertaburan. Semua bahagian- 
bahagiannya mempunyai hubungan yang mesra dan 
bertaut satu sama lain. 


la adalah kitab yang benar yang menterjemahkan 
undang-undang alam buana yang amat besar ini 
dengan terjemahan yang lurus dan jujur seolah-olah 
salinan kata-kata dan makna yang tepat bagi undang- 
undang alam fizikal yang realistik dan berfungsi di 
alam buana ini. 


la adalah kitab yang benar kerana ia merealisasikan 
perhubungan di antara manusia yang menerima 
sistem hidup yang dibawa olehnya dengan alam 
buana tempat hidup mereka dan undang-undangnya 
yang umum, juga kerana ia merealisasikan 
perhubungan di antara hubungan saling damai, 
kerjasama dan persefahaman di antara mereka 
dengan kuasa-kuasa dan kekuatan-kekuatan yang 
wujud di alam buana, di mana mereka dapati diri 
mereka bersahabat baik dengan seluruh makhluk 
yang ada di sekeliling mereka di alam yang amat 
besar ini. 


la adalah kitab yang benar yang disambut oleh 
fitrah manusia dengan senang dan mudah dan tanpa 
sebarang kesukaran sebaik, sahaja  ayatnya 
menyentuh fitrah itu, kerana Al-Gur'an mempunyai 
titik pertemuan dengan kebenaran azali yang gadim 
yang tersemat di dalam fitrah itu. 


la adalah kitab yang benar yang tidak bercelaru dan 
bercanggah apabila ia mengatur sistem hidup 
manusia yang sempurna, di mana ia mengambil kira 
segala kekuatan dan daya tenaga manusia, segala 
keinginan dan keperluan mereka, segala kesakitan, 
kelemahan, kekurangan dan penyakit-penyakit yang 
menimpa jiwa mereka dan merosakkan hati mereka. 


la adalah kitab yang benar yang tidak menganiayai 
sesiapa pun di dunia dan di Akhirat, tidak 

menganiayai mana-mana kekuatan dari daya tenaga 
di dalam jiwa, tidak menganiayai mana-mana gagasan 
di dalam hati dan mana-mana harakat di dalam 
hidup, yakni Al-Our'an tidak menyekat daya tenaga, 
gagasan dan harakat itu dari lahir ke alam al-wujud 
dan dari berfungsi selama ia sesuai dan sejajar dengan 
kebenaran yang agung yang menjadi teras alam 
buana ini. 


ap Mar 4 Pagi K3: T- 
5 .. “ 
5 saia 3 
"Malah sebenarnya Al-Our'an itu adalah kitab yang benar 
dari Tuhanmu"B) 


Yakni Al-Gur'an bukannya dari engkau, malah ia 
sebenarnya dari Tuhanmu iaitu Tuhan semesta alam 
sebagaimana diterangkan di dalam ayat yang telah 
lalu. Ungkapan “Dari Tuhanmu" di sini ialah untuk 
memuliakan Rasulullah s.a.w. yang telah dituduh 
mereka sebagai pereka Al-Our'an yang dusta itu, juga 
untuk memberi bayangan adanya hubungan yang 
rapat di antara beliau dengan Tuhan sekalian alam. Ini 
merupakan jawapan terhadap tuduhan yang penuh 
dosa itu dan merupakan penjelasan wujudnya 
hubungan yang rapat yang mengandungi makna 
penghormatan kepada beliau di samping makna 
bahawa penerimaan Al-Our'an itu adalah dari sumber 
yang dipercayai benar dan ia dipindah dan 
disampaikan kepada manusia dengan penuh amanah. 


aa 2 : Aerr AT . 2 NP 1 

"Supaya engkau memberi peringatan kepada kaum yang 
tidak pernah didatangi rasul yang memberi peringatan 
(kepada mereka) sebelummu agar mereka mendapat 
hidayat. “(3) 


Orang-orang Arab yang diutuskan Nabi Muhammad 
s.a.w. kepada mereka tidak pernah diutus seorang 
rasul yang lain sebelum beliau. Sejarah tidak pernah 
mengenal adanya mana-mana Rasul di antara Nabi 
Ismail a.s. moyang pertama orang-orang Arab dengan 
Nabi Muhammad s.a.w. Kitab suci Al-Our'an ini 
adalah diturun kepada beliau dengan tujuan supaya 
beliau memperingati kaumnya dengan ajarannya 
“Agar mereka mendapat hidayat.” Mereka diharap 
mendapat hidayat dengan Al-Our'an ini kerana di 
dalamnya terdapat ajaran-ajaran yang benar yang 
berbicara dengan fitrah dan hati mereka. 


5.5... 


(Pentafsiran ayat-ayat 4 - 9) 


Kaum Arab yang telah diturunkan Allah kepada 
mereka kitab suci-Nya itu supaya Rasul-Nya 
memperingati mereka dengan ajaran yang benar itu 
adalah satu kaum yang memper- sekutukan Allah 
dengan tuhan-tuhan palsu yang lain. Oleh itu Al- 
Our'an memulakan penerangannya di sini dengan 
menjelaskan sifat-sifat Allah supaya mereka mengenal 

hak-hak Uluhiyah-Nya yang sebenar dan dapat 
membezakan di antara Allah yang layak disifatkan 
dengan sifat-sifat yang agung ini dengan tuhan-tuhan 
palsu yang tidak layak menyandangkan sifat-sifat itu 
dan tidak harus digandingkan dengan magam Allah 
Tuhan semesta alam: 

“Allah Yang setelah menciptakan langit dan bumi dan 
kejadian-kejadian di antara keduanya dalam masa enam hari 
kemudian Dia bersemayam di atas 'Arasy. Tiada pelindung 
dan penolong bagi kamu selain dari Allah. Tidakkah kamu 
mengambil peringatan?(4). Dia mentadbirkan urusan 
kerajaan-Nya dari langit ke bumi kemudian urusan itu akan 
diangkat naik kepada-Nya dalam masa satu hari yang 
kadarnya sama dengan seribu tahun menurut masa 
perhitungan kamu(5). Itulah Pentadbiran Allah yang 
mengetahui segala yang ghaib dan segala yang nyata, Yang 
Maha Perkasa dan Maha Pengasih(6). Tuhan yang 
menciptakan segala sesuatu dengan rupa bentuk yang 
cantik, dan memulakan kejadian manusia dari tanah(7). 
Kemudian Dia jadikan keturunan manusia itu dari pati air 
mani yang hina(8). Kemudian dia menyempurnakan 
kejadiannya dan meniupkan padanya roh ciptaan-Nya. Dan 
Dia ciptakan untuk kamu pendengaran, penglihatan dan 
hati, (tetapi) sedikit sekali kamu bersyukur. (9) 





Penciptaan Langit Dan Bumi 


Itulah sifat Allah dan inilah kesan-kesan dan bukti- 
bukti Uluhiyah-Nya yang terbentang di dalam 
lembaran alam buana yang dapat dilihat dan yang 
tersembunyi di alam ghaib yang amat luas yang 
berada di Iuar kefahaman manusia yang terbatas, juga 
terdapat dalam penciptaan manusia dan peringkat- 
peringkat perkembangan yang diketahui mereka, dan 

yang dipaparkan Allah kepada mereka dalam kitab- 
Nya yang benar dan jelas. 


Ada pun hakikat enam hari yang disebut di dalam 
Al-Our'an itu, maka hanya Allah sahaja yang 
mengetahuinya. Tidak ada jalan yang membolehkan 
kita menentukan kadar masanya. la merupakan hari- 
hari Allah yang disifatkan seperti berikut: 


KE ENG OA (1 

“Allah yang telah menaniakan langit dan bumi 2 


kejadian-kejadian di antara keduanya dalam masa enam 
hari. (4) 


Langit, bumi dan kejadian yang wujud di antara 
keduanya ialah makhluk-makhluk yang amat besar. 
Kita hanya mengetahui sebahagian yang kecil darinya 
sahaja dan masih amat banyak lagi yang belum kita 
ketahui. Langit merupakan kerajaan-kerajaan alam 
yang amat luas, besar dan jauh saujana. Semua 
manusia berdiri kaget dan kagum di hadapan langit 


3 


yang diciptakan dengan begitu indah dan teratur rapi. 


la merupakan makhluk yang terkumpul padanya 
kebesaran yang gilang-gemilang, keindahan yang 
amat menarik dan kecantikan hagigi yang sempurna, 
yang tiada tempat cacat yang dapat dilihat mata dan 
dirasakan perasaan dan hati, keindahan yang tidak 
menjemukan setiap orang yang memandangnya 
walaupun selama mana ia berdiri di hadapannya, dan 
keindahan yang tidak pudar daya tarikannya yang 
sentiasa membaru dan mena'jubkan itu walaupun 


begitu kerap berulang-ulang dan begitu lumrah . 


melihatnya. la merangkumi berbagai-bagai makhluk 
yang beraneka jenis, beraneka saiz, beraneka sifat dan 
rupa bentuk, beraneka ciri dan fenomena dan 
beraneka potensi dan fungsi. Semuanya tunduk 
kepada satu undang-undang yang selaras dalam satu 
kegiatan yang sama, yang menjurus kepada satu 
sumber sahaja, di mana ia menerima arahan dan 
pentadbiran dan wmenumpukan keta'atan dan 
penyerahan dirinya. 


Allah yang telah menciptakan langit dan bumi dan 
kejadian-kejadian di antara keduanya dan Dialah 
sahaja yang layak Menang sifat Pencipta Yang 
Maha Agung ini. 


Patra tan — » - At Te s5 

“Allah telah menciptakan langit dan bumi dan 


kejadiankejadian di antara keduanya dalam masa enam 
hari. (4) 


Maksud Penciptaan Dalam Masa Enam Hari 
Sudah tentulah enam hari yang dimaksudkan dalam 
ayat ini bukannya hari-hari di bumi yang kita ketahui, 
kerana hari-hari di bumi ini merupakan suatu ukuran 
masa yang terbit dari satu pusingan bumi di sekeliling 

dirinya di hadapan matahari. Pusingan inilah yang 
membentuk malam dan siang di atas planet bumi 
yang amat kecil ini. Saiz bumi tidak lebih dari sebesar 
biji debu di angkasa raya yang amat luas. Ukuran 
masa seperti ini hanya wujud selepas wujudnya bumi 
dan matahari. Ukuran masa ini hanya sesuai untuk 
kita manusia yang menjadi penghuni bumi yang amat 
kecil ini. 

Ada pun hakikat enam hari yang disebut di dalam 
Al-Our'an itu, maka hanya Allah sahaja yang 
mengetahuinya. Tidak ada jalan yang membolehkan 
kita menentukan kadar masanya. la merupakan hari- 
hari Allah yang disifatkan sep berikut: 


DD Pa 3 de sela D5 


“Sesungguhnya sana di sisi Tuhanmu Pras seribu tahun 
dari masa yang dihitungkan kamu." 


(Surah al-Hajj: 47) 


Enam hari yang disebutkan itu mungkin 
dimaksudkan sebagai enam fasa perkembangan yang 
dilalui langit dan bumi dan kejadian di antara 
keduanya sehingga sampai kepada keadaannya yang 
ada sekarang ini, atau mungkin dimaksudkan sebagai 
enam peringkat penciptaan dan pembentukan atau 
enam zaman dan masa senggang di antara satu 
zaman dengan satu zaman dan hanya Allah sahaja 
yang mengetahuinya. Walau bagaimanapun, enam 
hari itu ialah hari-hari yang lain bukannya hari-hari di 
bumi yang dimaklumi para penghuninya yang fana. 
Oleh sebab itu kita hendaklah menerima hari-hari itu 
sebagai salah satu dari perkara-perkara ghaib yang 
hanya diketahui oleh Allah sahaja. Kita tidak 
mempunyai suatu jalan pun yang membolehkan kita 
mengetahuinya secara pasti. Tujuan pokok 
menyebutkan perkara hari di sini ialah untuk 
menjelaskan cara tadbir dan cara Allah dalam 
penciptaan makhluk-Nya mengikut — hikmat 
kebijaksanaan-Nya, ilmu-Nya dan perencanaan 
penciptaan-Nya yang sempurna bagi segala sesuatu 
yang diciptakannya mengikut masa, peringkat- 
peringkat perkembangan dan keadaan yang diatur 
untuk makhluk-makhluk yang amat besar ini. 


- ag me ja 
22 | 
LAN ES NG 
“Kemudian Dia bersemayam di atas "Arasy. (4). 


Makna Persemayaman Di Atas 'Arasy 


Persemayaman di atas 'Arasy merupakan lambang 
keutamaan atau penguasaan dan kebesaran Ilahi yang 
unggul di atas sekalian makhluk-Nya. Adapun hakikat 
'Arasy itu sendiri, maka di sana tiada jalan yang 
membolehkan kita mengatakan sesuatu 
mengenainya, kita terpaksa berhenti setakat kata- 
katanya sahaja, dan persemayaman juga tidak begitu, 
kerana yang jelasnya persemayaman itu adalah 
lambang dari yang paling tinggi kebesaran dan 
keagungan Allah (sSetuNl), maksud kata-kata 
“Kemudian” (&) itu tidak dimaksudkan untuk 
menggambarkan tertib masa kerana Allah tidak 

dilalui, perubahan-perubahan keadaan. Allah S.W.T. 
bukannya berada dalam satu keadaan atau 
kedudukan kemudian berubah pula kepada satu 
keadaan dan kedudukan yang lain. Tertib di sini 
bukannya tertib masa, tetapi tertib niskala sahaja. 
Oleh itu superioriti (#SesuNI) di sini merupakan suatu 
darjat ketinggian yang mengatasi sekalian makhluk 
yang diungkapkan dengan "persemayaman". 


Di bawah bayangan keutamaan yang mutlak itu, Al- 
Our'an menyentuh hati manusia dengan hakikat yang 
bersangkutan dengan mereka. 


EN dosen AG 


“Tiada pelindung dan penolong bagi kamu selain dari 


Allah. “(9 


Mana dia? Dan siapa? Bukankah Allah S.W.T. sahaja 
Satu-satunya yang berkuasa di atas 'Arasy, langit, 
bumi dan kejadian di antara keduanya? Bukankah 
Dialah sahaja Pencipta langit, bumi dan kejadian- 
kejadian di antara keduanya? Di manakah pelindung 
yang lain dari Allah? Di manakah penolong yang 
berkuasa Sab kekuasaan-Nya? 


Pa 3? Ap Tg 


VI PAS Val 
“Tidakkah kamu mengambil peringatan. (4) 
Sebenarnya mengingatkan hakikat ini dapat 


mengembalikan hati kepada pengakuan terhadap 
kekuasaan Allah dan bertawajjuh kepada-Nya sahaja 
bukan kepada yang lain dari-Nya. 


Di samping penciptaan dan superioriti ialah 
pentadbiran dan perencanaan Allah di dunia dan 
Akhirat. Setiap urusan yang ditadbirkan di langit, di 
bumi dan di ruang di antara keduanya itu akan 
diangkatkan kepada Allah pada hari Oiamat kelak. Ia 
akan dikembalikan kepada-Nya pada hari yang amat 
panjang itu: 


Na Urusan Lan Sk Gi Allah 

“Dia mentadbirkan urusan kerajaan-Nya dari langit ke bumi 


kemudian urusan itu akan diangkat naik kepada-Nya dalam 
masa satu hari yang kadarnya sama dengan seribu tahun 
menurut masa perhitungan kamu. “(5) 


Ungkapan ayat ini menggambarkan bidang 
pentadbiran Ilahi itu dapat dilihat begitu luas dan 
merangkumi segala-galanya iaitu “dari langit ke 
bumi." la digambarkan begitu untuk membolehkan 
hati manusia memahami bayangan maknanya yang 
mampu ditanggapkannya dan membuatnya menjadi 
khusyu'. Jika tidak, bidang pentadbiran Ilahi itu adalah 
lebih luas dari langit dan bumi ini lagi, tetapi cukuplah 
bagi manusia berdiri di hadapan ruang langit bumi 
yang amat luas ini dan memperhatikan pentadbiran 

Ilahi yang merangkumi daerah yang begitu luas yang 


tidak diketahui hinggakan angka-angka yang 
menentukan sejauh mana luasnya. 
Kemudian seluruh urusan pentadbiran dan 


perencanaan dengan segala hasil dan akibatnya akan 
diangkatkan ke hadrat Allah S.W.T. Yang Maha Tinggi 
pada hari yang telah ditetapkan untuk 
membentangkan segala hasil — amalan-amalan, 
perkataan-perkataan, benda-bendaan dan segala 
yang bernyawa iaitu “pada suatu hari yang kadarnya 
sama dengan seribu tahun menurut masa 
perhitungan kamu". Tiada suatu dari semua perkara 
ini akan ditinggalkan percuma begitu sahaja dan tiada 
makhluk yang akan ditinggalkan sia-sia sahaja. 
Semuanya ditadbirkan dengan perintah Allah 
sehingga ke suatu masa yang telah ditetapkan-Nya. 
"Diangkat naik” yakni segala sesuatu, segala urusan, 
segala pentadbiran dan segala hasil dan akibat adalah 
berada di magam yang rendah dari magam kebesaran 
dan keagungan Allah, akan naik kepada Allah atau 
diangkatkan naik dengan perintah Allah apabila 


dikehendaki-Nya. 

3 Aa era K “ 2.1 
& NA SUPag -. XS og 
“Itulah Pentadbiran Allah yang mengetahui segala yang 
ghaib dan segala yang nyata, Yang Maha Perkasa dan Maha 


Pengasih. “(6) 


Itulah sifat Allah yang telah menciptakan langit dan 
bumi, yang bersemayam di atas 'Arasy dan yang 
mentadbirkan segala urusan dari langit ke bumi. 
"Itulah Pentadbiran Allah yang mengetahui segala 
yang ghaib dan segala yang nyata." Dia melihat yang 
ghaib dan yang hadir, Dialah PenciptaYang Maha 
Berkuasa dan Maha Pentadbiran dan Dia “Maha 
Perkasa dan Maha Pengasih" yakni Maha Gagah 
Kuasa melaksanakan segala apa yang dikehendaki- 
Nya (el Kai ) dan Maha Pengasih dalam 
melaksanakan iradat dan tadbir-Nya terhadap seluruh 
makhluk. 

—. - 5 

IK w PP 
Aa 2 aza 
“Tuhan yang menciptakan segala sesuatu dengan bentuk 
rupa yang cantik. 42) 


Segala Sesuatu Diciptakan Dengan Indah Dan Rapi 


Ya Allah, inilah gambaran yang benar yang dapat 
dilihat oleh fitrah, oleh mata, oleh hati dan oleh akal. 
Kebenaran ini dapat dilihat pada rupa bentuk segala 
sesuatu, pada fungsi-fungsinya, pada tabi'at- 
tabi'atnya yang selaras sama ada secara individu atau 
secara kelompok, juga (dapat dilihat pada segala 
keadaan, kegiatan dan harakatnya dan pada segala 
sesuatu yang ada hubungan dengan ciri-ciri keelokan 
dan kecantikan dari dekat atau dari jauh. | 


Maha Sucilah Allah! Inilah cara ciptaan-Nya pada 
segala sesuatu. Inilah kesan-kesan gudrat-Nya yang 
dapat dilihat dengan jelas pada segala makhluk. 
Segala sesuatu yang telah diciptakannya adalah 

kelihatan begitu cantik dan begitu rapi, tidak lebih, 
tidak kurang, tidak melampau batas kecantikan dan 
tidak pula kurang darinya, tidak terlalu lebih dan tidak 
pula terlalu kurang dalam menetapkan saiz atau rupa 
bentuk atau seni ketukangan atau fungsi, Segala- 
galanya diatur rapi tidak melebihi had keseimbangan 
yang indah, halus dan tidak kurang, tidak terdahulu 
dari masanya dan tidak pula terkemudian, tidak 


melampaui batas waktunya dan tidak pula terkurang. 


Segala-galanya mulai dari atom yang kecil kepada 
jirim-jirim yang paling besar, dari sel tunggal yang 
bersahaja kepada jisim-jisim yang paling canggih, 
semuanya kelihatan indah dan rapi belaka. Begitu 
juga segala tindakan, segala peringkat 
perkembangan, segala harakat dan peristiwa adalah 
dari ciptaan Allah belaka yang diatur dengan 
perencanaan Ilahi yang halus, tepat pada waktunya, 
tepat dengan bidangnya dan sesuai dengan 
kesudahannya mengikut satu garis perancangan yang 
merangkumi seluruh perjalanan alam buana dari azali 
kepada abadi di bawah pentadbiran Allah. 


Segala sesuatu dan segala makhluk adalah 
diciptakan untuk memainkan peranan yang telah 
ditentukan kepadanya di dalam cerita alam buana ini. 
la disediakan untuk menunaikan peranan ini dengan 
persediaan yang amat rapi. Ia dilengkapkan dengan 
bakat-bakat kebolehan dan ciri-ciri yang memberi 
sepenuh kelayakan kepadanya untuk memainkan 
peranan itu. Sel tunggal yang dilengkapkan dengan 
berbagai-bagai fungsi, ulat yang berenang yang 
dilengkapkan dengan kaki-kaki dan rerambut- 
rerambut, dengan kelicinan dan kelembutan dan 
dengan daya gudrat yang dapat meredahkan jalan 
hidupnya dengan sebaik-baik, ikan, burung, reptilia, 
binatang, manusia, planet yang beredar dan bintang 
yang tetap, segala jirim di langit, segala alam, segala 
peredaran yang teratur rapi, yang tersusun indah dan 
terkawal waktu dan harakatnya, segala sesuatu di 
mana sahaja mata memandang adalah diciptakan 
dengan cantik, rapi dan indah. Segala-galanya 
memperlihatkan gudrat penciptaan Allah yang amat 
sempurna. 


Mata yang terbuka dan perasaan yang sedar dan 
hati yang meneliti dapat melihat ciri-ciri kecantikan 
dan penciptaan yang amat cantik di dalam alam 
buana ini dengan keseluruhannya, juga dapat dilihat 
pada tiap-tiap bahagian dan individunya. Usaha 
memerhati dan memikirkan ciptaan-ciptaan Allah di 
mana sahaja mata, hati atau akal menjurus dapat 
memberikan kepada seseorang dana dan modal yang 
besar, bekalan-bekalan kecantikan dan keindahan 
alam, keselarasan dan kesempurnaannya yang 
mengumpulkan kebahagiaan dengan rasa buahnya 
yang paling manis dan mencurahkannya ke dalam 
hati manusia ketika mereka menghayati temasya Ilahi 
yang indah, cantik, permai dan rapi dan meni'mati 
ciri-ciri keindahan dan kerapian dalam setiap kejadian 
yang dilihat, didengar dan ditanggapi mereka di 
dalam penjelajahan-penjelajahan mereka di atas 
planet bumi ini. Di. sebalik aneka rupa dan bentuk 
alam yang fana ini, mereka dapat berhubung dengan 

keindahan yang kekal abadi yang tercetus dari 
keindahan ciptaan Allah. 


Manusia tidak dapat memahami suatu apapun dari 
ni'mat-ni'mat ini dalam penjelajahannya di bumi itu 
melainkan apabila hatinya sedar dari kehambaran dan 
kejemuan kebiasaan dan kelumrahan kerana terlalu 
biasa melihat, melainkan apabila ia berminat 
mendengar lagu-lagu alam buana di sekelilingnya dan 
menunggu-nunggu bisikan — saranan-saranannya, 
melainkan apabila ia melihat dengan nur Allah yang 
mendedahkan kepadanya hakikat-hakikat kejadian 
alam yang lahir tercipta dari tangan gudrat Allah Yang 
Maha Seni itu dan melainkan apabila ia teringat 
kepada Allah setiap kali mata dan hatinya melihat 
sesuatu kejadian yang indah. Di waktu inilah ia akan 
merasa di sana wujudnya hubungan di antara Allah 
Pencipta dengan makhluk yang diciptakan-Nya dan di 
sini perasaannya semakin melonjak-lonjak meni'mati 
Keindahan alam yang dilihat dan dirasakannya, kerana 
di waktu ini ia dapat melihat di sebalik keindahan 
kejadian alam ini keindahan dan keagungan Allah. 


Alam buana ini amat indah dan keindahannya tak 
kunjung habis. Kefahaman manusia semakin 
meningkat tinggi di dalam memahami keindahan itu 
dan meni'matinya tanpa batas sejauh yang 
dikehendaki hatinya mengikut sebagaimana yang 
dikehendaki Allah yang menciptakan alam buana ini. 


Unsur keindahan yang terdapat pada alam buana ini 
memanglah merupakan unsur yang dimaksud dan 
dirancangkan dalam kejadian alam. Penciptaan Allah 
yang begitu rapi itu menjadikan kesempurnaan fungsi 
sesuatu kejadian itu sampai kepada had keindahan. 
Kesempurnaan penciptaan dapat dilihat pada rupa 
bentuk yang cantik anggota dan makhluk. Lihatlah 
lebah ini, bunga ini, bintang ini, hari malam ini, waktu 
pagi ini, bayang-bayang ini, awan ini, lagu-lagu yang 
berkemundang di seluruh alam buana ini, keselarasan 
dan keserasiannya pada alam buana ini tidak terdapat 
sebarang bengkok dan retak. 


Itulah satu penjelajahan yang memberi sepenuh 
keni'matan di alam buana yang amat indah 
ciptaannya. Al-Our'an menarik perhatian kita 
kepadanya supaya kita ni'matinya. Allah berfirman: 
“Tuhan yang menciptakan segala sesuatu 
dengan rupa .bentuk yang cantik” untuk 
menyedarkan hati kita supaya kita mengikuti ciri-ciri 
keindahan dan kecantikan di alam buana yang amat 
besar ini. 


nan - 3 
2 Pang Keran Ha 


“Tuhan yang menciptakan segala sesuatu dengan rupa 
bentuk yang cantik dan memulakan kejadian manusia dari 
tanah. “(7) 

Penciptaan Manusia Dari Tanah 


Di antara cara penciptaan-Nya yang amat indah 
ialah Dia mulakan penciptaan manusia ini dari tanah. 
Ungkapan ini dapat difaham bahawa tanahlah yang 
menjadi permulaan kejadian manusia. la merupakan 
peringkat, pertama penciptaan manusia. Al-Our'an 
tidak menentukan peringkat-peringkat perkembangan 
selepas peringkat tanah itu dan selama mana 
masanya. Pintu masih terbuka kepada mana-mana 
usaha pentahgigan yang betul terutama apabila ayat 
ini dicantumkan dengan ayat yang lain yang disebut 
di dalam Surah "AI-Mu'minun": 


TN EA nh AN An Sa 
Oorod ana ee Aa, 


“Sesungguhnya Kami telah ciptakan manusia dari sejenis pati 


tanah.” 
(Surah al-Mu'minun: 12) 


Dari ayat ini dapat difahamkan bahawa ia memberi 
isyarat kepada satu rangkaian perkembangan di 
dalam tahap-tahap penciptaan manusia yang bermula 
dari tahap tanah. 


Boleh jadi juga ia memberi isyarat kepada 
permulaan kejadian sel hidup yang pertama di bumi 
yang terjadi dari tanah, sedangkan tanah itu pula 
merupakan satu tahap kejadian manusia yang 
mendahului masa ditiupkan hayat padanya dengan 
perintah Allah. Tiada siapa yang mengetahui rahsia 
ini. Apakah hakikatnya dan bagaimana caranya? Dan 
dari sel yang hidup itulah terjadinya manusia. Al- 
Our'an tidak menyebut bagaimana hal ini berlaku, 
lama mana ia mengambil masa dan berapa banyak 
tahap yang dilaluinya. Kerja mentahgigkan rangkaian 
perkembangan itu adalah diserahkan kepada mana- 
mana usaha penyelidikan yang betul dengan syarat 
penyelidikan ini tidak bercanggah dengan nas Al- 
Our'an yang telah menjelaskan dengan tegas bahawa 
kejadian manusia yang pertama adalah dari tanah. 
Inilah batas yang selamat di antara berpegang dengan 
pernyataan Al-Our'an yang muktamad dan menerima 
mana- mana hasil pentahgigan yang betul .yang 
dikeluarkan dari nas itu. 


Teori Evolusi Darwin Tidak Benar 


Sehubungan dengan ini eloklah dijelaskan di sini 
bahawa Teori Evolusi Darwin yang berpendapat 
bahawa semua jenis kejadian adalah berasal dan 
berangkai-rangkai dari sel tunggal sehingga kepada 
kejadian manusia melalui berbagai-bagai tahap 
perkembangan yang berturutan terdapat berbagai- 
bagai fasa evolusi yang bersambung-sambung dan 
menjadikan asal-usul manusia secara langsung dari 
sejenis binatang yang lebih tinggi dari monyet 
peringkat tinggi (seperti gorila dan cimpanzi - 
penterjemah) dan lebih rendah dari jenis manusia.... 
eloklah dijelaskan di sini bahawa teori ini adalah tidak 
benar di dalam noktah ini. Penemuan gen (Genes) 

atau pembawa-pembawa sifat-sifat keturunan! yang 
tidak sempat diketahui oleh Darwin telah menjadikan 
teori perkembangan dan evolusi dari satu jenis 
kejadian kepada satu jenis kejadian yang lain sebagai 
satu perkara yang mustahil. Di sana terdapat 
pembawa-pembawa sifat-sifat keturunan yang 
tersembunyi di dalam sel tiap-tiap jenis haiwan. Dialah 
yang memelihara ciri-ciri jenis haiwan itu dan 
mempastikannya tetap kekal di dalam lingkungan 
jenis dari mana ia dilahirkan. Ia tidak sekali-kali keluar 
dari jenisnya dan tidak pula berubah kepada satu jenis 
haiwan yang baru. Kucing berasal dari kucing dan 
akan terus-kekal sebagai kucing di sepanjang zaman. 
Anjing, lembu, kuda, monyet dan manusia juga 
begitu. Apa yang mungkin berlaku mengikut teori 
kajibaka ialah peningkatan ke tahap lebih tinggi di 
dalam lingkungan jenis haiwan itu sendiri sahaja 
tanpa berpindah atau berubah kepada satu jenis 
haiwan yang lain. Hujah ini sahaja membatalkan 
bahagian utama di dalam teori Darwin, iaitu satu teori 
yang difaham oleh segolongan ahli ilmu yang tertipu 
dengan nama sains sebagai satu teori yang benar, 
yang tidak dapat dibatalkan pada bila- bila masa 
sekalipun.? 


Kemudian marilah kita kembali kepada nas Al- 
Our'an. 


D KA os ae AS 


“Kemudian Dia jadikan keturunan manusia itu dari pati air 
mani yang hina. (8) 


Keturunan Manusia Dijadikan Dari Nutfah 


Yakni dari air nutfah yang merupakan tahap 
pertama dalam perkembangan janin, kemudian dari 
nutfah berkembang kepada seketul darah, kemudian 
berkembang kepada seketul daging, kemudian 
berkembang kepada tulang-temalang dan akhirnya 
kepada janin yang sempurna kejadiannya di dalam 
rangkaian yang bermula dengan air nutfah yang hina 
ini. la adalah satu perjalanan yang amat jauh apabila 
dilihat kepada sifat perkembangan-perkembangan 
yang dilalui oleh benih yang amat seni di dalam air 
nutfah yang hina itu sehingga berkembang menjadi 
seorang manusia yang amat canggih dan amat indah 
ciptaannya. Ia adalah satu jarak perjalanan yang amat 
jauh di antara tahap perkembangan pertama dengan 
tahap perkembangan yang akhir. 


Itulah perjalanan jauh yang telah digambarkan oleh 
Al-Our'an di dalam arak — sahaja: 


(539 Pn Eng AS 
KENA IA hn ona Ta, 
Ng PA CL x Aa “2 

e SL KE SY nh 





| Dalam ilmu kajibaka (Genetics) — Penterjemah. 
2 Lihat buku “S6! Jl sex ll” dan juzu'ke-19 Tafsir ini. 

“Kemudian dia menyempurnakan kejadiannya dan 
meniupkan padanya roh ciptaan-Nya. Dan Dia ciptakan 
untuk kamu pendengaran, penglihatan dan hati, (tetapi) 
sedikit sekali kamu bersyukur. (9) 


Ya Allah! Alangkah besarnya perjalanan ini dan 
alangkah jauhnya! Alangkah besarnya mujizat 
ciptaan Allah yang dilalui manusia dengan hati yang 
lalai. 


Di manakah benih manusia yang amat kecil itu 
dibandingkan dengan kesudahannya menjadi seorang 
manusia yang sempurna. Apakah yang akan berlaku 
kepadanya andainya mu'jizat ini tidak diciptakan oleh 
gudrat Allah yang amat seni? Gudrat Ilahi inilah yang 
telah memimpin benih yang amat kecil dan lemah itu 
berkembang subur dan berubah dari keadaannya 
yang bersahaja kepada kejadian insan yang canggih 
dan mengkagumkan? 


Perubahan atau mutasi yang berlaku di dalam sel 
yang tunggal, juga  pembiakannya kemudian 
pembahagiannya kepada bermacam-macam jenis sel 
yang mempunyai tabi'at dan fungsi yang berlain- 
lainan, kemudian sel-sel ini sendiri pula turut membiak 
untuk membentuk satu anggota yang tertentu yang 
menjalankan fungsi yang tertentu. Anggota yang 
dibentuk oleh sel-sel yang tertentu dari jenis yang 
tertentu itu sendiri pula mengandungi bahagian- 
bahagian yang mempunyai fungsi-fungsi dan tabi'at- 
tabi'at yang tertentu, yang dibentukkan oleh sel-sel 
yang lebih ikhtisas di dalam sesuatu anggota itu. 
Bagaimanakah perubahan atau mutasi, pembiakan 
dan pembahagiannya kepada bermacam-macam jenis 
sel itu berlaku dalam sel pertama itu, sedangkan ia 
hanya satu sel yang tunggal sahaja? Di manakah 
tersembunyinya semua ciri-ciri ini, iaitu ciri-ciri yang 
kemudian muncul pada setiap kumpulan sel yang 
mempunyai ikhtisas yang tertentu yang terjadi dari sel 
yang pertama? Di manakah tersembunyinya ciri-ciri 
yang membezakan janin manusia dari segala janin 
haiwan yang lain? Kemudian di manakah ciri-ciri yang 
membezakan setiap janin manusia dari janin-janin 
manusia yang lain? Kemudian di manakah pembawa- 
pembawa warisan (gen) yang memelihara bakat-bakat 
kebolehan dan fungsi-fungsi yang tertentu, rupa 
paras dan tanda-tanda yang kekal di sepanjang hidup 
seseorang yang lahir selepas itu? 


Siapakah yang boleh memikirkan kemungkinan 
berlakunya mu'jizat yang mena'jubkan ini jika tidak ia 
benar-benar telah berlaku dan berulang-ulang 


berlaku? 


Itulah gudrat Allah yang telah menciptakan manusia 
ini. Itulah tiupan dari roh ciptaan Allah pada manusia 
ini. Inilah satu-satunya pentafsiran yang boleh 
mentafsirkan mu'jizat yang berlaku pada setiap sa'at 
itu, yang diabaikan manusia. Kemudian itulah tiupan 
roh ciptaan Allah yang telah membuat makhluk yang 
beranggota ini menjadi seorang manusia yang 
mempunyai pendengaran, penglihatan, dan daya 
pemahaman yang membezakannya dari segala 
makhluk haiwan beranggota yang lain. “Dia 

ciptakan untuk kamu pendengaran, penglihatan 
dan hati.” Segala pentafsiran yang lain tidak dapat 
mentafsirkan mu'jizat yang mena'jubkan dan 
membingungkan akal fikiran manusia, dan mereka 
tidak dapat melepaskan diri mereka dari kebingungan 
ini dengan pentafsiran-pentafsiran yang lain dari 
pentafsiran ini. 


Di samping limpah kurnia Ilahi yang melimpah-ruah 
yang menjadikan dari air mani yang hina itu manusia 
yang mulia, dan meletakkan pada sel yang amat kecil 
dan lemah itu segala daya gudrat membiak subur, 
berkembang, berubah, berkumpul dan berikhtisas, 
juga meletakkan segala ciri-ciri, — bakat-bakat 
kebolehan dan fungsi-fungsi tertinggi yang 
menjadikan manusia itu manusia.... di samping limpah 
kurnia yang melimpah-ruah itu, manusia masih juga 
tidak bersyukur kecuali segolongan yang kecil sahaja 
“Sedikit sekali kamu bersyukur.” 


EKEXXE 


(Pentafsiran ayat-ayat 10-11) 
Penciptaan Manusia Kali Yang Kedua Selepas Mati 


Di bawah bayangan pemandangan kejadian 
manusia kali pertama dan  perkembangan- 
perkembangannya yang menakjub dan luar biasa ini, 
walaupun ia berulang-ulang berlaku pada setiap sa at 
di hadapan mata dan telinga mereka, Al-Our'an 
mengemukakan bbangkangan mereka terhadap 
penciptaan semula manusia dan Keraguan mereka 
terhadap kebangkitan selepas mati. Oleh itu 
sangkalan dan keraguan itu kelihatan begitu aneh 
dan pelik: 


GC 2 ae » 3 


IE ES GUE 
OA 


“Dan mereka (orang-orang kafir) berkata: Adakah sesudah 
kita hilang lenyap di dalam tanah kita akan diciptakan 


semula? Malah sebenarnya mereka mengingkari pertemuan 
dengan Tuhan mereka.”(10) 


Mereka tidak menerima atau menganggap mustahil 
bahawa Allah akan menciptakan mereka sekali lagi 
selepas mereka mati dan ditanam dan selepas tubuh 
badan mereka reput dan hancur ditelan bumi dan 
bercampuraduk dengan debu-debu dan pasir- 
pasirnya, kemudian hilang entah ke mana. Apakah 
peliknya perkara ini jika dibandingkan dengan 
kepelikan penciptaan kali pertama manusia? Allah 
telah memulakan penciptaan manusia dari tanah, iaitu 
dari bumi yang menurut mereka bahawa tubuh badan 
mereka yang hancur lebur itu akan hilang di dalamnya 
dan bercampuraduk dengannya. Penciptaan semula 
manusia itu sama sahaja dengan penciptaannya pada 
kali yang pertama. Tidak ada sesuatu yang aneh dan 
baru. “Malah sebenarnya mereka mengingkari 
pertemuan dengan Tuhan mereka” kerana itu 
mereka sanggup mengatakan apa yang mereka 
katakan. Sikap tidak percaya kepada pertemuan 

dengan Allah itulah yang menyebabkan mereka 
ditimpa bayang keraguan dan menolak hakikat yang 
amat terang yang telah pun berlaku sekali dan sedang 
berlaku pada setiap sa'at. 


Oleh sebab itu Al-Gur'an menjawab sangkalan 
mereka dengan menjelaskan hakikat kematian dan 
perkembalian mereka kepada Allah. Ia hanya berpada 
dengan mengemukakan dalil yang hidup yang dapat 
dilihat pada kejadian mereka yang pertama ini sahaja 
dan tidak lebih dari itu: 


“Katakanlah: Kamu sekalian dimatikan oleh Malakul-Maut 
yang ditugas (mengambil nyawa kamu) kemudian kamu 
akan dikembalikan kepada Tuhan kamu. (117) 


Demikianlah Al-Our'an menjelaskan hakikat itu 
dalam bentuk berita yang diyakini kebenarannya. 
Siapakah Malakul-Maut? Dan bagaimana caranya ia 
mengambil nyawa-nyawa manusia? Ini adalah urusan 
ghaib yang hanya diketahui Allah sahaja. Kita 
menerima berita ini dari sumber Al-Our'an yang 
penuh dipercayai dan kita tidak perlu tokok tambah, 
yang lain kepada penjelasan yang kita terima dari Al- 
Our'an selaku satu-satunya sumber Ilahi. 


KXExKexk 
(Pentafsiran ayat-ayat 12 - 14) 


Sesuai dengan persoalan kebangkitan selepas mati 
yang disangkalkan mereka dan persoalan kepulangan 
kepada Allah yang diragui mereka, Al-Our'an 
meletakkan mereka di hadapan sebuah pemandangan 
dari pemandangan-pemandangan Oiamat yang hidup 
tersergam di hadapan mata yang penuh dengan 
perasaan, emosi, harakat dan soal jawab, seolah-olah 
ia benar-benar berlaku di hadapan mata: 

“Dan jika engkau melihat orang-orang yang berdosa itu 
menundukkan kepala mereka di sisi Tuhan mereka (sambil 
berkata): Wahai Tuhan kami! Kami telah melihat dan kami 
telah mendengar. Oleh itu kembalikan kami (ke dunia) 
supaya kami mengerjakan amalan yang soleh. Sesungguhnya 
kami kini amat yakin(12). Dan andainya Kami kehendaki 
nescaya Kami kurniakan hidayat kepada setiap orang tetapi 
keputusan-Ku telah ditetapkan bahawa sesungguhnya Aku 
akan penuhkan Neraka dengan sekalian jin dan manusia 
(yang kafir(13). Oleh itu rasakanlah (azab seksa) dengan 
sebab kamu telah melupakan pertemuan dengan hari kamu 
ini. Sesungguhnya Kami telah lupakan kamu dan rasakanlah 
'azab yang kekal dengan sebab perbuatan-perbuatan yang 
dilakukan kamu. “(14) 


Itulah pemandangan yang menggambarkan 
keadaan mereka yang hina dan mengaku salan, 
mengesahkan kebenaran yang telah ditolak mereka, 
mengumumkan keyakinan mereka terhadap hakikat 
Akhirat yang telah  di-ragui mereka dan 
mengemukakan permohonan untuk pulang semula ke 
dunia dengan tujuan membetulkan apa yang telah 
terluput dalam kehidupan dunia mereka yang 
pertama itu. Mereka menundukkan kepala mereka 
kerana malu dan terhina “Di sisi Tuhan mereka” 
yang mereka tidak percaya di dunia bahawa mereka 
kelak akan bertemu dengan-Nya. Tetapi semuanya ini 
berlaku setelah luput waktunya, di mana tidak lagi 
berguna sebarang pengakuan dan pengumuman. 


Sebelum  Al-Our'an mengumumkan  jawapan 
terhadap permohonan mereka yang hina-dina itu, ia 
menjelaskan hakikat yang menguasai seluruh keadaan 
dan menguasai seluruh kehidupan manusia dan nasib 
kesudahan mereka LAN itu: 


and 


“Dan andainya Kami kehendaki nescaya Kami kurniakan 
hidayat kepada setiap orang tetapi keputusan-Ku telah 
ditetapkan bahawa sesungguhnya Aku akan penuhkan 
Neraka dengan sekalian jin dan manusia (yang kafir).“(13) 


Jika Allah kehendaki tentulah Dia jadikan untuk 
semua manusia itu satu jalan sahaja iaitu jalan hidayat 
sebagaimana Dia jadikan satu jalan sahaja untuk 
makhluk-makhluk "yang lain yang berpedomankan 
ilham yang ada pada fitrahnya dan menjalani satu 
jalan sahaja di dalam kehidupannya seperti makhluk- 
makhluk serangga, burung, binatang atau makhluk- 
makhluk yang hanya. mengenal. ta'at dan patuh 
semata-mata seperti malaikat. Tetapi iradat Allah 
telah memutuskan bahawa makhluk-yang bernama 
manusia ini diciptakan dengan satu 'tabi'at yang 
khusus iaitu tabi'at yang boleh menerima hidayat dan 
kesesatan, boleh memilih hidayat atau menyimpang 

darinya agar dengan tabi'at yang khusus ini mereka 
memainkan peranan mereka di alam buana ini. Allah 
ciptakan manusia dengan tabi'at ini untuk sesuatu 
tujuan dan hikmat dalam perancangan alam buana 
ini, dan oleh sebab itulah Allah telah menentukan 
dalam  perencanaannya bahawa Dia akan 
memenuhkan Neraka Jahannam dengan golongan jin 
dan manusia yang memilih kesesatan dan mengikuti 
jalan yang membawa kepada Neraka Jahannam. 


Orang-orang yang berdosa yang dihadapkan 
kepada Tuhan mereka dengan kepala yang tunduk 
hina itu adalah orang-orang yang telah menerima 
keputusan Allah itu dan oleh kerana itu dikatakan 
kepada mereka: 


jo 

"Oleh itu rasakanlah (azab seksa) dengan sebab kamu telah 


melupakan pertemuan dengan hari kamu ini. Sesungguhnya 
Kami telah lupakan kamu.”(14) 


Kamu telah lupakan hari kamu sekarang ini. Kita 
kini berada di dalam pemandangan pada hari Akhirat. 
Maksudnya, rasakanlah 'azab ini dengan sebab kamu 
telah lupakan pertemuan dengan hari ini dan cuai 
membuat persediaan untuk menghadapinya, 
sedangkan kamu mempunyai masa yang luas. 
Rasakanlah 'azab ini “Sesungguhnya Kami telah 
lupakan kamu”. Allah sebenarnya tidak pernah 
lupakan seseorang pun, tetapi orang-orang yang 
berdosa itu telah dilayan dengan layanan orang-orang 
yang terbiar, tidak dipeduli dan dilupakan, iaitu satu 
layanan yang mengandungi penghinaan dan 
pengabaian: 


ONE aan EN Tan Bra Iay 


“Dan rasakanlah 'azab yang kekal Ganas sebab perbuatan- 
perbuatan yang dilakukan kamu. “(14) 


Kemudian tirai dilabuhkan menutup pemandangan 
itu sesudah disampaikan keputusan yang muktamad 
kepada mereka. Dan orang-orang yang berdosa itu 
ditinggalkan begitu sahaja kepada nasib kesudahan 
mereka yang hina itu. Di sini pembaca Al-Our'an akan 
merasa ketika membaca ayat ini seolah-olah dia 
benar-benar telah meninggalkan mereka di sana dan 
seolah-olah mereka melihat dengan mata yang tidak 
berkelip semasa dia meninggalkan mereka. Inilah 
salah satu ciri istimewa penggambaran Al-Our'an 
yang menggambarkan pemandangan-pemandangan 
yang hidup dan menarik hati manusia. 


Kixikk 


Si entafsiran Sarayat 15-17) 
Ciri-ciri Para Mu'minin 


Tirai telah dilabuh menutup pemandangan itu 
kemudian diangkat kembali untuk menayangkan satu 
pemandangan yang lain, dengan bayangan dan 
suasana yang lain yang melepaskan bau harum yang 
menyenangkan jiwa dan menggembirakan hati. Itulah 

pemandangan golongan manusia yang beriman, yang 
khusyu' dan patuh beribadat kepada Allah. Mereka 
berdo'a kepadanya dengan hati yang gementar 
kerana takutkannya dan penuh keinginan dan 
harapan untuk mendapat limpah kumia-Nya dan 
Allah telah menyediakan untuk mereka balasan- 
balasan Ls ta tidak dapat Ji ON mereka: 

Doa Eta 
“Sesungguhnya orang-orang yang beriman kepada ayat-ayat 
Kami hanyalah orang-orang yang apabila diperingatkan 
dengan ayat-ayat itu mereka terus merebahkan diri sujud 
dan mereka bertasbih memuji Tuhan mereka. Dan mereka 
tidak bersikap angkuh(15). Lambung-lambung mereka 
berpisah dari tempat-tempat tidur (berjaga di malam hari) 
untuk berdo'a kepada Tuhan mereka kerana merasa takut 
dan menaruh harapan (mendapat rahmat-Nya) dan mereka 
menderma sebahagian dari rezeki yang Kami kurniakan 
kepada mereka(16). Tiada seorang pun yang mengetahui 
balasan yang menyenangkan mata yang disediakan untuk 
mereka sebagai ganjaran terhadap amalan-amalan yang 
dilakukan mereka. (17) 


Inilah satu gambaran yang gemilang 
menggambarkan jiwa orang-orang yang beriman 
yang halus, jernih, peka dan sentiasa gementar kerana 
takutkan Allah, sentiasa bertawajjuh kepada Allah 
dengan penuh ta'at dan penuh menaruh harapan 
kepada-Nya tanpa menunjukkan sebarang perasaan 
sombong dan takbur. Inilah jiwa orang-orang yang 
beriman kepada ayat-ayat Allah dan menerimanya 
dengan hati yang sedar dan dhamir yang terang. 





Mereka ini “Apabila diperingatkan dengan ayat- 
ayat itu mereka terus merebahkan diri sujud” 
kerana tertarik kepada ayat-ayat yang disampaikan 
kepada mereka dan kerana menghormati Allah 
apabila ayat-ayat-Nya diperingatkan kepada mereka, 
juga kerana menyedari keagungan-Nya yang hanya 
Gapat dibalaskan dengan sujud sebagai menyatakan 
perasaan takzim yang tidak dapat diungkap 
melainkan dengan bertindak menyembamkan dahi 
mereka ke tanah “Dan mereka bertasbih memuji 
Tuhan mereka” bersama harakat jasad yang 
melakukan sujud “Dan mereka tidak bersikap 
angkuh.” Itulah sahutan dan sambutan orang yang 
ta'at, khusyu' bertaubat dan menghayati kebesaran 
Allah Yang Maha Agung dan Maha Tinggi. 

Kemudian Al-Our'an menayangkan pemandangan 
yang menggambarkan harakat tubuh badan dan 
perasaan hati mereka sekilas pandang dalam satu 
ungkapan yang amat menarik yang menonjolkan 
gambaran harakat tubuh badan dan hati itu: 


AN Muba 
D Dia RE ES 


“Lambung-lambung mereka tee sari tempat-tempat 
tidur (berjaga di malam hari) untuk berdo'a kepada Tuhan 
mereka kerana merasa takut dan menaruh harapan 
(mendapat rahmat-Nya) dan mereka menderma sebahagian 
dari rezeki yang Kami kurniakan kepada mereka. “(16) 


Mereka bangun mendirikan sembahyang malam, 
sembahyang '“Isya', sembahyang Witir, mereka 
sembahyang Tahajjud dan berdo'a kepada Allah, 
tetapi — Al-Our'an mengungkapkan kegiatan 
mendirikan solat ini dengan uslub yang lain iaitu 
“Lambung-lambung mereka berpisah dari 
tempat tidur mereka.” Ungkapan ini menggambar- 
kan tempat-tempat tidur di waktu malam itu seolah- 
olah memanggil lambung-lambung mereka supaya 
berbaring, berehat dan meni'mati tidur yang nyaman, 
tetapi lambung-lambung itu tidak menyahut 
panggilan itu, malah berusaha menentang panggilan 
tempat-tempat tidur yang enak itu kerana mereka 
sibuk dengan kerja yang lain. Inilah yang membuat 
mereka tidak menghiraukan tempat tidur yang empuk 
dan tidur yang nyaman itu. Mereka sibuk beribadat 
dan mengadap Tuhan. Mereka sibuk bertawajjuh 
kepada-Nya dengan perasaan penuh takut dan penuh 
harapan. Mereka terlambung di antara merasa takut 
dan menaruh harapan iaitu takut kepada 'azab Allah 
dan berharap mendapatkan rahmat-Nya, takut 
kepada kemurkaan-Nya dan berharap mendapat 
keredhaan-Nya, takut melakukan maksiat terhadap- 
Nya dan berharap mendapat  taufik-Nya. 
Pengungkapan ayat ini menggambarkan perasaan- 
perasaan yang berkecamuk di dalam hati mereka itu 
dengan satu coretan yang membuat gambaran itu 
terbentang begitu jelas seolah-olah lembaga yang 
dapat disentuh. “Untuk berdo'a kepada Tuhan 
mereka kerana merasa takut dan menaruh 
harapan” di samping perasaan peka yang berkobar 
ini dan sembahyang yang khusyu' serta do'a yang 
hangat ini, mereka menunaikan pula kewaiipan 
mereka terhadap jama'ah Muslimin kerana 
menjunjung perintah Allah dan membersihkan diri 
mereka iaitu “Mereka menderma sebahagian dari 
rezeki yang Kami kurniakan kepada mereka.” 


Gambaran cemerlang yang penuh dengan perasaan 
peka yang halus ini ditemani pula dengan gambaran 
yang menggambarkan balasan istimewa yang amat 
tinggi dan unik, iaitu balasan yang memperlihatkan 
naungan ri'ayah Ilahi yang istimewa, penghormatan 
zati dan keraian Rabbani terhadap orang-orang yang 
beriman: 

“Tiada seorang pun yang mengetahui balasan yang 
menyenangkan mata yang disediakan untuk mereka sebagai 


ganjaran terhadap  amalan-amalan yang dilakukan 
mereka. “(17) 


Ungkapan yang menarik ini menggambarkan 
penghormatan dan keraian Allah S.W.T. terhadap 
orang-orang yang beriman itu, menggambarkan 
bagaimana Allah sendiri mengendalikan persediaan 
balasan yang disimpan di sisi-Nya, iaitu balasan 
penghormatan yang menyenangkan hati. Tiada siapa 
pun yang melihat balasan itu selain dari Dia dan 
balasan itu akan terus berada di sisi-Nya dan 
terlindung dari mana-mana pengetahuan makhluk 
sehingga Dia sendiri yang mengemukakan balasan itu 
pada hari mereka bertemu dengan-Nya kelak. Ini 
adalah satu gambaran yang sungguh gemilang yang 
menggambarkan pertemuan penuh mesra dan mulia 
di hadapan Allah. 


Ya Allah! Alangkah murahnya Dia melimpahkan 
ni'mat-Nya ke atas para hamba-Nya yang beriman. 
Alangkah banyaknya Dia mencurahkan limpah kurnia- 
Nya ke atas mereka. Siapakah gerangannya mereka 
biarpun sebanyak amalan dan ibadat mereka, biar 
pun sebanyak mana keta'atan dan harapan mereka - 
siapakah gerangannya mereka hingga Allah Jalla 
Jalaluhu sendiri mengendalikan persediaan balasan 
yang disampaikan untuk mereka? Ia disimpan dengan 
penuh 'inayah dan ri'ayah, penuh mesra dan penuh 
keraian... siapakah gerangannya mereka jika tidak 
kerana limpah kurnia Allah Yang Maha Pemurah dan 
Pengurnia? 


KEXEXr 


(Pentafsiran ayat-ayat 18 - 22) 
Dasar Balasan Yang Adil 


Di hadapan pemandangan orang-orang yang 
berdosa yang putus asa dan hina-dina itu dan 
pemandangan oang-orang beriman yang lemah 
lembut dan mulia itu disusuli puladengan penjelasan 
tentang dasar balasan yang adil yang membezakan di 
antara orang-orang yang melakukan kejahatan 
dengan orang-orang yang melakukan kebaikan di 
dunia dan di Akhirat, juga dasar yang meletakkan 
balasan pada amalan dengan berlandaskan asas yang 
adil dan halus: 

"Apakah orang yang Ta itu sama dengan orang yang 
Tasig? Mereka sekali-kali tidak sama(18). Adapun orang- 
orang yang beriman dan mengerjakan amalan yang soleh 
mereka akan memperolehi Syurga-syurga kediaman sebagai 
penghormatan kerana amalan-amalan yang dilakukan 
mereka(19). Dan adapun orang-orang yang fasig, maka 
tempat kediaman mereka ialah api Neraka. Setiap kali 
mereka mahu keluar darinya, mereka dikembalikan semula 
ke dalamnya dan dikatakan kepada mereka: Rasakanlah 
'azab api Neraka yang telah didustakan kamu itu(20). Dan 
sesungguhnya Kami rasakan mereka 'azab dunia sebelum 
'azab Akhirat yang amat besar supaya mereka kembali (ke 
jalan hidayat/21). Dan tiada yang lebih zalim dari orang 
yang diberi peringatan dengan ayat-ayat Tuhannya, 
kemudian dia berpaling darinya. Sesungguhnya Kami tetap 
memberi balasan kepada orang-orang yang berdosa. “(22) 


Orang-orang yang beriman dan orang-orang yang 
munafig tentulah tidak sama dari segi tabi'at, 
perasaan dan tingkahlaku dan kerana itu mereka 
tidak sama pula menerima balasan di dunia dan 
Akhirat. Orang-orang yang beriman mempunyai fitrah 
yang lurus. Mereka bertawajjuh kepada Allah dan 
mengamalkan sistem hidup Ilahi yang betul, 
sedangkan orang-orang yang fasig pula sesat dan 
melakukan kerosakan di bumi dan tidak mengikuti 
jalan hidup yang menyampaikan kepada Allah yang 
sesuai dengan sistem hidup yang diaturkan Allah dan 
undang-undang-Nya yang sebenar. Oleh itu tidaklah 
hairan mengapa jalan orang-orang yang beriman itu 
berlainan dari jalan orang-orang yang fasig di Akhirat, 
dan mengapa kedua-dua golongan itu masing-masing 
menerima balasan yang setimpal dengan bekalan 
amalan yang dilakukan mereka. 


“Adapun orang-orang yang beriman dan 
mengerjakan amalan yang soleh mereka akan 
memperolehi Syurga-syurga Ma'wa” yang akan 
menempatkan mereka “Sebagai rumah-rumah 
tamu” untuk didiami mereka. Itulah ganjaran untuk 
mereka “Kerana amalan-amalan yang dilakukan 
mereka." 


“Dan adapun orang-orang yang fasig, maka 
tempat kediaman mereka ialah api Neraka” yang 
akan dimasuki mereka. Alangkah buruknya tempat 

kediaman itu. Lebih baik hidup terbuang sahaja dari 
tinggal di tempat kediaman seperti itu! “Setiap kali 
mereka  mahu keluar darinya mereka 
dikembalikan semu!a ke dalamnya" ini adalah satu 
pemandangan yang menunjukkan adanya percubaan- 
percubaan melarikan diri dari Neraka kemudian 
mereka ditolak semula ke dalamnya. “Dan dikatakan 
kepada mereka: Rasakanlah “azab api Neraka 
yang telah didustakan kamu itu.” Itulah 'azab 
kecaman sebagai tambahan kepada 'azab ditolak ke 
dalam Neraka dan 'azab penyeksaan. 


Itulah nasib kesudahan orang-orang yang fasig di 
negeri Akhirat. Mereka tidak juga diabaikan begitu 
sahaja sehingga sampai kepada waktu itu, malah 
Allah mengancam mereka dengan penyeksaan di 
dunia ini sebelum 'azab di dai bala 

“Dan sesungguhnya Kami rasakan mereka 'azab dunia 


sebelum 'azab Akhirat yang amat besar supaya mereka 
kembali (ke jalan hidayat. “21) 


Tetapi bayangan rahmat masih kelihatan di sebalik 
'azab dunia ini, kerana Allah S.W.T. tidak suka 
mengazabkan hamba-Nya jika mereka tidak wajar 
menerima 'azab itu kerana perbuatan mereka dan jika 
mereka tidak berterusan melakukan perbuatan- 
perbuatan yang mewajibkan 'azab. Oleh kerana itu 
Allah memberi amaran kepada mereka bahawa Dia 
akan mengazabkan mereka di dunia ini “supaya 
mereka kembali (ke jalan hidayat)” agar fitrah 
mereka sedar kembali dan agar keseksaan 'azab itu 
dapat mengembalikan mereka ke jalan yang betul. 
Andainya mereka berbuat begitu sudah tentu mereka 
tidak akan menerima nasib kesudahan orang-orang 
Tasig yang kita lihat di dalam pemandangan mereka 
yang terseksa itu, tetapi andainya mereka 
diperingatkan dengan ayat-ayat Tuhan mereka dan 
mereka tidak menghiraukannya dan andainya mereka 
ditimpa keseksaan dunia, tetapi mereka tidak pulang 
ke pangkal jalan dan tidak juga mengambil 
pengajaran, maka mereka adalah golongan manusia 
yang zalim: 


Gasibu 


Na 


So Lan 
Oo An Dra el al 


“Dan tiada yang lebih zalim dari orang yang diberi 
peringatan dengan ayat-ayat Tuhannya, kemudian dia 
berpaling darinya. Sesungguhnya Kami tetap memberi 

balasan kepada orang-orang yang berdosa. ”(22) | 


Maksudnya, tidak ada yang lebih zalim dari orang 
yang diberi peringatan dengan ayat-ayat Tuhannya. 
Merekalah orang-orang yang wajar menerima balasan 
'azab di dunia dan Akhirat. “Sesungguhnya Kami 
tetap memberi balasan kepada orang-orang 

yang berdosa.” Alangkah ngerinya ancaman dari 
Allah Yang Maha Gagah dan Maha Agung terhadap 
manusia-manusia yang berdosa, sedangkan mereka 
lemah dan miskin. 


KEXxXrerk 


(Pentafsiran ayat-ayat 23 - 25) 


Penjelajahan itu berakhir dengan melihat nasib 
kesudahan orang-orang yang berdosa dan orang- 
orang yang soleh, hasil yang diterima oleh orang- 
orang yang beriman dan akibat yang menimpa orang- 
orang yang fasig, juga pemandangan kedua-dua 
golongan manusia itu pada hari Olamat yang diragui 
mereka, kemudian Al-Our'an memulakan 
penjelajahan baru bernama Nabi Musa a.s. dan 
kaumnya serta risalahnya, iaitu satu penjelajahan 
pendek yang tidak lebih dari menyebut kitab suci 
yang diturunkan kepada Musa a.s., sebuah kitab yang 
telah dijadikan Allah sebagai pelita hidayat kepada 
Bani Israel sebagaimana Allah jadikan kitab suci Al- 
Our'an yang diturunkan kepada Muhammad s.a.w. 
sebagai pelita hidayat kepada kaum Mu'minin. 
Penjelajahan itu juga menyebut titik pertemuan Rasul 
yang membawa Al-Our'an dengan Rasul yang 
membawa Taurat. Mereka bertemu di atas agama 
yang satu dan di atas satu 'agidah yang tetap. 
Seterusnya ia menyebut tentang, pemilihan orang- 
orang yang sabar dan yakin dari kaum Musa selaku 
pemimpin-pemimpin kaum mereka dengan tujuan 
menyarankan kepada orang-orang Islam di waktu itu 
supaya bersabar dan yakin, juga dengan tujuan untuk 
menerangkan sifat-sifat yang melayakkan mereka 
untuk menjadi pemimpin di bumi dan untuk 
mendapat kedudukan yang kuat dan teguh: 

“Dan sesungguhnya Kami Teh mengurniakan kitab Taurat 
kepada Musa. Oleh itu janganlah engkau berada di dalam 
sebarang keraguan bertemu dengannya (Musa) dan Kami 
jadikannya (Taurat) petunjuk kepada Bani Israel(23). Dan 
Kami jadikan dari kalangan mereka pemimpin-pemimpin 
yang memberi hidayat dengan perintah Kami apabila mereka 
bersabar dan yakin kepada ayat-ayat  Kami(22). 
Sesungguhnya Tuhanmu akan mengadili di antara mereka di 
dalam perkara-perkara yang dipertikaikan mereka. (25) 

Titik Pertemuan Di Antara Nabi Muhammad S.A.W. 
Dan Nabi Musa a.s. 


Ungkapan selingan “Oleh itu janganlah engkau 
berada di dalam sebarang keraguan tentang 
bertemu dengannya” adalah ditafsir dengan satu 
pengertian yang dituju untuk meneguhkan pendirian 
Rasulullah s.a.w. supaya tetap memperjuangkan 
agama yang benar yang dibawa olehnya serta 
menerangkan bahawa agama itulah juga agama yang 
benar, yang sama dan tetap tidak berubah yang 
dibawa oleh Musa di dalam kitab Tauratnya. Itulah 
agama yang benar yang menjadi titik pertemuan dua 
Rasul dan dua kitab suci. Pentafsiran ini lebih rajih di 
sisi saya dari pentafsiran yang dibawa oleh setengah- 
setengah Mufassirin bahawa ayat ini membayangkan 
pertemuan Nabi s.a.w. dengan Nabi Musa a.s. pada 
malam Isra' dan Mi'raj, kerana pertemuan di atas 
agama yang benar dan tetap dan di atas 'agidah yang 
sama itulah yang wajar disebut-sebutkan dan sesuai 
dengan maksud ayat yang bertujuan mengukuhkan 
pendirian Rasulullah s.a.w. dalam menghadapi 
pendustaan dan tentangan kaumnya yang diterima 
beliau, juga dalam menghadapi kesusahan dan 
kesulitan yang diterima orang-orang Islam. la juga 
sesuai dan selaras dengan ayat yang datang 
na 


FG - 


iga Ko SOAL Dak aa -A » 3? 2g 


One, 


“Dan Kami jadikan dari kalangan mereka pemimpin- 
pemimpin yang memberi hidayat dengan perintah Kami 
apabila mereka bersabar dan yakin kepada ayat-ayat 
Kami. (24) 


Ayat ini bertujuan menyarankan kepada 
sekumpulan kecil orang-orang Islam di Makkah pada 
masa itu supaya bersabar seperti orang-orang yang 
dipilih Allah dari Bani Israel dan supaya mempunyai 
keyakinan seperti mereka agar mereka dapat menjadi 
pemimpin-pemimpin kaum Muslimin sebagaimana 
orang-orang yang terpilih dari Bani Israel itu menjadi 
pemimpin-pemimpin Bani Israel. Ayat ini juga 
bertujuan menerangkan jalan ke arah kepimpinan 
jaitu sabar dan yakin. 


Adapun masalah pertelingkahan Bani Israel yang 
berlaku selepas itu, maka urusan mereka adalah 
terpulang kepada Allah: 


Ka aa 1g 5 Ai Jah PI al 
Da IN 


“Sesungguhnya Tuhanmu akan mensadii dr san mereka 
di dalam perkara-perkara yang dipertikaikan mereka. "(25) 


3 Tenan 

(Pentafsiran ayat 26) 


Selepas itu Al-Our'an membicarakan pula cerita 
para pendusta di dalam satu penjelajahan meninjau 
kebinasaan umat-umat yang BU 


V5 daa pepar! 


Ta C £ 
— -— 
DAA LS 
“Tidakkah menjadi contoh yang memberi sera) kans 
mereka, iaitu berapa banyak umat yang Kami telah 
binasakan sebelum mereka, sedangkan mereka pernah 
berjalan di tempat-tempat kediaman mereka? Sesungguhnya 
peristiwa itu merupakan bukti-bukti kekuasaan Alah: 
Tidakkah mereka mendengar?”(26) 


Kebinasaan Umat-Umat Yang Silam Seharusnya 
Dijadikan Contoh 


Kebinasaan — umat-umat yang telah lalu 
membuktikan tindakan Sunnatullah terhadap para 
pendusta. Sunnatullah tetap berjalan tanpa mungkir 
dan tanpa memilih bulu. Umat manusia adalah 
tunduk kepada undang-undang Allah yang tetap 
sama ada di dalam kemunculan dan kemusnahan 
mereka, sama ada di dalam kekuatan dan kelemahan 
mereka. Al-Our'anul-Karim mengingatkan bahawa 
undang-undang itu adalah undang-undang yang 
tetap tidak berubah dan ia mengemukakan peristiwa- 
peristiwa kebinasaan umat-umat, yang silam, kesan- 
kesan umat yang lampau, runtuhan negeri-negeri 
yang terhapus atau negeri-negeri yang binasa dan 
sunyi sepi dari penduduk sebagai pameran-pameran 
untuk diambil pengajaran, untuk menyedarkan hati 
yang lalai, untuk merangsangkan perasaan yang peka 
dan menimbulkan rasa takut terhadap balasan Allah 
yang menyeksakan orang-orang yang zalim dan 
bermaharajalela, juga sebagai pameran untuk 
menunjukkan bahawa undang-undang Ilahi itu adalah 
undang-undang yang tetap tidak berubah. Dengan 
penjelasan seperti ini Al-Gur'an mempertingkatkan 
tahap pemikiran manusia dan neraca pertimbangan 
mereka supaya tidak ada umat atau tidak ada satu 
generasi pun yang terpencil di dalam batas-batas 
zaman dan tempat serta lupa kepada undang-undang 
Allah yang tetap itu di dalam kehidupan mereka, iaitu 
undang-undang yang terus berkuatkuasa di 
sepanjang zaman walaupun ramai manusia yang lupa 
mengambil i'tibar (dari peristiwa umat yang lampau) 
sehingga mereka ditimpa nasib kebinasaan yang 
sama. 


Kesan-kesan kebinasaan umat-umat yang silam 
menyampaikan cerita-cerita yang ngeri dan mendalam 
kepada hati yang merasa dan deria yang melihat. Ia 
menyebabkan urat geramat mereka menggigil dan 
dhamir mereka gementar. Orang-orang Arab yang 
mula-mula ditujukan ayat ini kepada mereka memang 


berulang-alik di negeri-negeri tempat kediaman kaum 


'Ad dan Thamud. Mereka juga melihat kesan-kesan 

kemusnahan kampung kaum-kaum Lut. Sikap yang 
dikecamkan Al-Our'an ialah apabila cerita-cerita 
kebinasaan umat-umat yang silam itu dibentangkan 
Kepada mereka dan kesan-kesan kemusnahan negeri- 
negeri yang dibinasakan Allah itu terpampang di 
hadapan mereka dan dilalui mereka, tetapi peristiwa- 
peristiwa ini tidak merangsangkan hati mereka, tidak 
menggerakkan kepekaan mereka, agar takut 
terhadap Allah dan mengelakkan diri mereka dari 
ditimpa nasib kesudahan seperti ini. Peristiwa- 
peristiwa itu tidak memberi hidayat kepada mereka 
dan tidak membuka mata mereka untuk mengambil 
tindakan-tindakan yang dapat menyelamatkan 
mereka dari ditimpa keputusan Allah yang akan 
menyeksa dan membinasakan mereka: 


@3E 5 SIS Ia 


cake Lam Bea itu merupakan bukti-bukti 
kekuasaan Allah. Tidakkah mereka mendengar?”(26) 


Yakni tidakkah mereka mendengar kisah umat- 
umat yang telah lalu, yang mereka sendiri pernah 
berjalan melihat kesan-kesan kebinasaan di negeri- 
negeri tempat tinggal umat-umat itu atau tidakkah 
mereka mendengar amaran ini sebelum ia dikotakan 
dan sebelum mereka ditimpakan 'azab seksa? 


FXxixk 


(Pentafsiran ayat 27) 


Selepas menyentuh hati mereka dengan peristiwa- 
peristiwa kebinasaan dan kemusnahan dengan kesan- 
kesannya yang menimbulkan perasaan takut dan 
gerun, gementar dan menggigil di dalam hati, Al- 
Our'an menyentuh pula hati mereka dengan lukisan 
hayat yang berdenyut di bumi gersang dan membawa 
mereka menjelajah di bumi yang mati kemudian 
tumbuh subur sebagaimana ia telah membawa 
mereka menjelajah di negeri-negeri yang subur 
kemudian musnah dan binasa: 


IM NA RE an 


an AAN Aa 2 c KE 5 Aa 


Oa AAN 15 


“Tidakkah mereka lihat bagaimana Kami membawa air hujan 
ke bumi yang gersang lalu Kami keluarkan dengannya 
tanaman-tanaman yang dapat dimakan ternakan-ternakan 
mereka dan diri mereka sendiri. Mengapakah mereka tidak 
melihat? ”(27) 


Di bumi yang mati dan gersang, mereka melihat 
gudrat Allah membawa air yang menyuburkannya, 
tiba-tiba bumi itu berubah subur menghijau dengan 
tumbuhan-tumbuhan yang segar yang dapat dimakan 
ternakan-ternakan mereka dan diri mereka sendiri. 
Pemandangan bumi gersang yang berubah subur 
menghijau itu dapat membuka pintu hati yang 
tertutup untuk memahami rahsia hayat yang subur ini 
dan menyambutnya dan untuk merasakan kemanisan 





aa ee 

dan kelembutannya dan seterusnya untuk merasakan 
kewujudan Allah yang mengurniakan hayat yang 


indah dan subur ini, iaitu merasakan perasaan kasih 


mesra dan hubungan yang rapat dengan Allah di 
samping merasakan kewujudan gudrat Allah Yang 
Maha Seni dan Maha Pencipta yang membuat hayat 
dan keindahan itu tersebar merata-rata di alam 
buana. 


Demikianlah Al-Our'an membawa hati manusia 
menjelajah di padang tanaman yang hidup subur 
setelah membawa mereka menjelajah di negeri-negeri 
yang ditimpa kebinasaan dan kemusnahan untuk 
merangsangkan perasaan mereka di sana sini dan 
menyedarkan mereka dari ketumpulan dan 
kehambaran minda dan kerana terlalu biasa dan 
lumrah melihat, dan untuk menghapuskan tabir-tabir 
yang menghalangi mereka dari pemandangan- 
pemandangan alam buana, dari rahsia-rahsia hayat 
dan dari contoh teladan peristiwa dan bukti-bukti 
sejarah. 


Kere xxk 


(Pentafsiran ayat-ayat 28 - 30) 
Hari Keputusan Pengadilan 


Akhirnya tibalah bahagian penghabisan surah ini 
setelah menjelajah begitu jauh. Dalam bahagian ini 
Al-Our'an mengesahkan tindak-tanduk mereka yang 
menuntut supaya dipercepatkan kedatangan 'azab 
yang dijanjikan kepada mereka dan sikap mereka 
yang meragui kebenaran amaran dan ancaman 'azab 
itu. Al-Gur'an memberi jawapan dan mengancam 
mereka dengan pelaksanaan keputusan 'azab yang 
dipinta mereka supaya disegerakan itu pada hari 
Oiamat kelak, di mana iman mereka tidak lagi 
berguna dan mereka tidak akan diberi tempoh untuk 
membetulkan kesalahan-kesalahan yang telah lepas. 
Surah ini diakhiri dengan sebuah perintah kepada 
Rasulullah s.a.w. supaya jangan menghiraukan 
mereka dan tinggalkan sahaja mereka kepada nasib 
kesudahan yang telah ditentukan kepada mereka: 


23. 


0 23,3 ITN an er In 


233 BA HAN ai Alas 
dana 

CT II uang 2 AP 
OwE AN ES be 


"Dan mereka berkata: Bilakah datangnya hari keputusan 
pengadilan ini jika kamu orang-orang yang benar/23). 
Katakanlah: Pada hari keputusan pengadilan itu tidak lagi 
berguna kepada orang-orang yang kafir keimanan mereka 
dan tidak pula mereka diberi tempoh29). Oleh itu 
berpalinglah dari mereka dan tunggulah sesungguhnya 
mereka juga menunggu. “B0) 

Hari keputusan pengadilan ialah hari keputusan 
muktamad terhadap pertikaian di antara dua 
golongan manusia dan hari terlaksananya janji 'azab 
yang selama ini mereka telah tertipu kerana 
mempercayai bahawa hari itu tidak akan datang 
dalam waktu yang dekat. Mereka lupakan hikmat 
Allah yang telah menangguhkan kedatangan hari itu 
kepada masanya yang telah ditentukan. Kedatangan 
hari itu tidak akan dipercepat dan tidak akan 
diperlewatkan mengikut permintaan mereka dan 
mereka tidak berupaya menolak kedatangannya dan 
menyelamatkan diri darinya. 


Pd 


Ama dan yaa » — 2 
MENGAN A 
Dor AN, 


“Katakanlah: Pada hari pembukaan pengadilan itu tidak lagi 


berguna kepada orang-orang yang kafir keimanan mereka 
dan tidak pula mereka diberi tempoh. (29) 





Sama ada hari keputusan muktamad itu dilakukan 
di dunia ini, iaitu mereka dibinasakan Allah di dunia 
dalam keadaan kafir, di mana mereka tidak diberi 
kesempatan dan tangguhan selepas itu dan keimanan 
mereka juga tidak berguna pada hari itu atau hari 
keputusan muktamad itu dilakukan di Akhirat, di 
mana mereka memohon diberi kesempatan dan 
tangguhan yang baru tetapi permohonan mereka 
ditolak. 


Jawapan Ini benar-benar melemahkan sendi-sendi 
tulang mereka dan menggoncangkan hati mereka 
kemudian diiringi pula dengan sebuah kenyataan 
akhir surah ini: 


Ac 3 2 s3 2 Neni Ta 237. 2 2 
0) 2 EA KE 
"Oleh itu berpalinglah dari mereka dan tunggulah 
sesungguhnya mereka, juga menunggu. "“(30) 


Di celah-celah ungkapan ini terdapat satu ancaman 
yang halus, iaitu ancaman terhadap akibat dari 
penungguan itu setelah Rasulullah s.a.w, berlepas 
tangan dari mereka dan membiarkan mereka kepada 
nasib kesudahan yang telah ditentukan kepada 
mereka. 


FErXExx 


Surah ini diakhiri dengan kenyataan yang amat 
mendalam ini setelah melakukan berbagai-bagai 
penjelajahan, mengemukakan berbagai-bagai 
saranan, mempamerkan berbagai-bagai 
pemandangan dan membentangkan berbagai-bagai 
penerangan yang menarik dan setelah berbicara 
dengan hati manusia dengan berbagai-bagai nada 
yang mengepung mereka dari segenap penjuru dan 
menutup kepada mereka segala jalan mengelakkan 
diri. 

(Diiringi Jilid Yang Kelapan) 


